
CHBEHLANG 


Sdang o u purae ia kani ka Droma “U Harib Wa U Saek” 
nadooh khynde duna i miet, tae dep o hadooh khatwi waje, khlem 
sniawthooh iei wa her i por. Katwa nang purae, kattae nang bang 
pynrap wei rakhai samen ia ki ktien ki nia, wa ki kam u Harib. Kani 
ka Droma, da phalang ko ia “I Jabein” i wada pyrkhat sani bha 
kammon u rin due ia ka ha katae ka rukom wow ie ko u pynrkhai, u 
e jingsnein wei wow pynsakhiat ia ka rukom longbru manbru heini 
ha pyrthai. U bru la chalak u kat wa chalak i-leh, ym iie u u chem iei 
suk i wa paka la dym tip u u kwah iei Maia. Hei Manbru, hap lai i 
lyngba ki luti kiwa kyllain, tangwa iie ko u man kawa suk lada iie i u 
lai dei mynsien iwa bait, iwa chisur. Kani da pynsakhiat ko leh wa i 
“Sih” i “Tien” i “Sorsa” waroh da chna da kitae ki “Harib jat” kiwa 
kyllain ka man, ka long. U pyrkhat du iei “Pran” iong i da hi samen, 
pynsni ko ia kiwi tawan. Neibhah ka Bha ka Miat ha ka Imlang 
Sahlang toh u em ko katae ka Maya, ka Warom mar-kylliang ioh u ie 
u tia, u toor chakhmat hei manbru. Bunsien, juh chem i wa pyn-i da 
hi wa chna jar la ka Nusib kat heiwon iie i u hun iei wada pynkham. 

Dei wyrai iong u Tre Kirot, i oo 1 uti o w adaw m ih c hooh 
napdein iong i kiwa em i sniaw kaw Ma S.Q. Sumer kiwa kwah 
nadooh nud u pynneh pynsah ia ka ktien ka thylliej iong i hei thoh 
hei tar neibhah, lada wiar dei ktien, ka jait bru i-leh iie ko u wiar. 

E wa U Tre u emlang u chirrup wa oo chilynter ki sngi iong 
oo. 


“Hei Doom, hei langofi, toh u ia chbeh. 

Jar la ka Lutran, u pynkmai, pynneh; 

La ia man Saek, u wiar nae neh hajooh, 

La dei man Harib, dei khangtleih u Sooh; 
Lada “Tae Stae” chi “Tae Stae” u kieh iong Saek i, 
Kammon seifi u man, ka Mynried Mynkawi? 

I “Suk”, ym chong i hei sian nae ha ka poisa, 
Em i du hapdeifi ka Maia-Saia” 

Chihajar Ngooh 


Ms. P.P. Paslein 

EPHANG 


Ki Waheh. i tae, kamwa 60 snem nachwa, hadien da 
dcp ia miet ki, han ngiah ki katwa ngiah nci kreh nei khih, kup 
ki da ka Ryndiatlem, Wyrki nac ka Lui-tkiah hei wow lai li 
pvnyoh lok Va ki jan yung jan scm kivva em ha ka kjut ka 
chitom. kani i dooh nei yap i sa nae na ka oor ka hap, iwa hei 
nianbru ym em \va Ye u lait. 

Tae, du wa wail kirii ki waheh, ya mih ki khon 
khynroo khon khyll tod kamjooh ki khynnah khontlung iong ka 
yung wa na kiwi !eh ki yung wow ia em hajan ki Waheh dei 
khmat wa muhot wa chong lakhi, wow ia ap kyndiang ia ki 
kticn snein kticn kroo khva kammon u ioh Va ka mynried ka 
man k awi k awa p hooh w ; a p hien, k a w ow 1 ait na k a t hok k a 
chukor, na ka pan na ka mylla para. Ka worn dam de ki u ban 
kticn toll Vei emkam “ka Nongkylliang." 

Chooh chooh, i pyni'oo pynkdaw, i snein i kroo, 
pynpoor ki sa ki parom u khana ki wa em ha ki ki pharchi wa 
bha chaphang i manbru i longbru. Rap boonsien an, khana ki Va 
ki parom kiwa ki wa thiah leh khymgiat ki, kiwa kjut leh 
suhr’khai ki, tcin teih pynmyllin ko Vei tae i chitom ki, kawa 
pynmyllin haroh ia kiwa chait Vei worn ic ki u kun u kset 
war’khai ki da jnang wei trekpoh. 

Hah-o. kawi na kitae ki parom toll chaphang “U 
HARIB WA U SAEK”. Kani wot sac ka wada pyrehang o u 
pynchong pynlhiah hei dur ka Droma, hei ktien Jwai yong i 
dahi, deitae, i mu i mut wow yob thaw i ha ka Puron Puthi 
kam kiwi. 

Chihajar Ngooh 


S.Quotient Sumer 

YAPYNCHIAP 


Katwa yie u tip u chem, u Woh Albin R. Pariat, yie u ong 
watoh uwa nyngkong uwa da thoh da pynmih ya ka kot hei 
ktien Jaintia ha u snem 1935 kawa pyrtuid “Rwai Pnar” kawa 
kynthup ia ki Rwai Niam wa ki Rwai Tympang. Tae kamwa 
25 snem hadien, itae ha u snem 1960, u Waheh S.Q.Sumer da 
pynmih wan u ya ka kot “Parom Rwai Pateift Syiem Ka Ri 
Jaintia wa kiwi”. Hadien kani ka kot sniaw kam wada langam 
kiaw, ym em de kiwi tawan ki kot wada thoh da pynmih hei 
ktien Jaintia kat hadooh u snem 1976-77, wa u Professor (Dr) 
Barrister Pakem da yah khmat u wow pynmih syndon da kawi 
ka SEIN wa pyrtuid “Ka Seifi Ktien wei Thoh Jaintia” ka 
wada yie leh u pynmih ya ka Almanak yong ka hi ha u snem 
1977. 

Tae, hawa wyrchaw lang o yei ni imut yong kite ki amgut 
ki waheh wa yei man i khie yong kate ka Seiri, jan yeifi ki ha 
kajooh ka wi don ka Narim kawa ong, “Im I Ktien - Im Ka 
Jaidbru”. Tae, e o u dak “?” Waheh ha nga ha phi hawa da 
yoo i sa kani kawi ka kot wa u Wh. Sumer da thoh da pynmih u 
hei dur ka Droma Chaphang U HARIB WA U SAEK wow kut 
ko du hei wow purae hi-eh i ka, nae booh i ka chapoh duli 
chapoh tympsiang donhi? 

Nga ym ong o iyi iyi leh chaphang kani ka kot neibhah 
nei pyrtuid hi ko ileh datoh wa kawi pakawi ka thlu yung ki 
khon u 7 Trep 7 Wasa la em ki heiwon iwon ileh wow elad ki 
wow psiah ko. 

Nanglai Chaphrang Ma Sumer, U Tre Kirot U Emlang U 
chirrup wa me. 

Chihajar Ngooh, 

Cu 

(P. Nongtdu) 

Principal 

Jaintia Eastern College, Khlieriat 

YAKYNTU 


Sniawkmen o u tip wa u Ma S.Q. Sumer, uwi na ki nong- 
thoh kot na pyrdi ki khon ka Ri Jaintia Pnar wow pynmih u hei 
ktien Jaintia ya ka droma chaphang U Harib Wa U Saek, ka wa 
ngeit skem o wymtoh du ki Jaintia wow purae ka, wa kiwa na 
bar leh kiwa tip hi u klam Jaintia worn dam ki ka u purae. Ileh 
kamtae? Yeini, ieh o haphi kiwa purae ka, wow wichaf wow rai. 

Yooluti o wa ki khon khynroo khyllood wa em ka “Sap” 
wow ya hood-late ki ya ki dienkjat u Ma Sumer wow pynneh 
pynsah yei ktien yong i dahi hei thoh hei tar wymtoh du hei 
klam donhi. 


Chihajar Ngooh 




(N.Lyngdoh, MLA) 
Parliamentary Secretary 
Govt, of Meghalaya 






CHBEHLANG 


Hadien wada dep purae o ya kani ka kot Komic “U 
Harib Wa U Saek” wada thoh da u waheh S.Q. Sumer, sniaw 
o kam wow ong wa danda kani ka droma wada thoh da pynmih 
ya ka yow yoh u yarakhai, tang wymtoh kamtae, neibhah hei 
yoohei chem yongnga, i hi, ha kani ka juk leh im i ha pyrdi ki 
Harib wa ki Saek. 

E wa ki dak wada yah luti u waheh Sumer u nanglai ko 
chakhmat wow nang pynroi ko ya ka thoh ka purae ha Ri Pnar 
dei ktien yong i dae u nang ku ko chakhmat. 

Chihajar Ngooh. 


B.Lamare 

Ex -Inspector of Schools, 
Jaintia Hills District 

Droma 


“U Harib Wa U Saek” 


Pvrda - 1 


U warep dang pyniuh masi u ha hali. Rap jngai hajrong u 
loom kynthong em i trep wa chong wa sah u chiruk wa 
ka kurim u. Heini i por, u Harib u wa uifi sawari neitae, pait 
lyngoh u iei wa spaifl ki phare iei doh u wi u masiloor. 

Harib Loor mi ma? Myntu u snem tae yoosar u smat phi u 

ioh u bet , neibhah pun na katni leh da taber i 
bnein. Nae, kammon ? 

Warep I tae na ai lam raw wan ko ha u nai san tae, 

jan kamtae hi. 

Harib Yoosar, wa man-kha u tu u masi mi mo, warap 

sang ka phare oo kattu kattu ? 

Warep Tae, stae! Kammon u leh nae ma? 

Harib Ado! Chir’ta wa rep, ’ymtip mi tang yei tae! 

Thaw kyllaen oo dei tai i khyndaw wasoo, thaw 
yoo wa dang nood u tang u lis’u. 

Warep (Khleh wot yei tae i khyndaw wa soo tae kyllaen. 

Chem sakhiat womem de tang i symbe phare) 

Ish! Poi mi kaw Blai wot-nu worn pynjohkhe mi, 
cha nga ngein nae kaw syniaw. Chihajamgooh yei 
wa pynjohkhe mi. 

Harib Nei won dih um mi Ma. Theit sui jngut ktieh hi 

kani ka duit. 

Warep Dieh Ma li dih neitai na yung. Em hi ka tymmen 

ha yung katni - dieh ham dih neitu. 

Harib Itai heitai mo Ma. Tae boi ym tipmit ko nga, tae. 

yme ko? 

Warep Bi! Kammon sang u dam ko u e. Lam e ko tae, 

me kbai wan. 

Harib (Napchem da kbai) 

Nia, Nia, ym em bru marieh. O! Nia! 

Tymmen Hoi! (mih wot ) 

O, ileh Ma, i lithooh mi. Mo, wa emkam mi 
yow tymmen. U tai heitai dang loor. 

Harib Ini wa wan o tae Nia, wa phah uruu tymmen 

pho nga sae, wow li him poisa na pha lespah 
tyngka wada dai a oo u tai u masi wasoo ia oo. 

Tymmen Ka poisa 1? Nga ymtip o me ! Dieh phah da oo, 

dieh! 

Harib O Ma! Oo Ma, ym e ko nae. 

Tymmen Ymtoh worn e o. Yoo mi kat dei yadai yathied 

toh u wan u da oo. (heitae, kbai an ko da ka 
wow pyn-ky’i) 

Tymmen! OoTymmen, u e o ? 

Warep Tae, kammon theij. E, na ong pha, kawa 

kammon, du kat ka tae leh daw pun-ky’i wan 
cha nga. 

Harip Da ong o na ong. Yoo pho flia, wa pha sakhiat 

wompujoohyachem, worn pujoohya tipmiti. 
Wa oo tae, nadooh i por khynroo, nuwa theh 
da ka um how tharu syiar leh ym joode. 
To, nei ni sae u ya tip wan i mo! 

Tymmen.... Hoh kani, Tae, cha me lehyoh mi u man khih 
man khan, tae, cha i leh yoh u nang heh nang 
kmai i rep i riang-mo Ma. 

Hanb Tae, hei manbru tae, toh ka ya e kylliang, ka ya 

chan kylliang; Ka yadai kylliang ka yasu kylliang 
don wa emkam. Chongsuk mo, Nia! 

(neitae, lai biang u cha u warep) 

Harib Me tae, ma toh u wa em bhah dooh ha 

pyrthai, wa yoh mi ka bei ki khon kawa tip bru 
tip Blai, Kawa tipakor tip burom, kawa chynna 
jngai, wa ka mynried kawa suk wasaifl toh du nei 

mynsien iakreh lang, iwa i'a bang snein bang 
kroo, yatoh yabiang chiyung chisem, la dooh la 
duk, itae toh i bnein. 

Warep (chmuifi wa suhrakhai ). 

Itae, nu wym man i kam tae, tae u yasuk i mo u 
ya chong yasah du amgut chapoh khloo? 

(Tae, du wa palat u Harib, hei tae poi ka tymmen 
u, li pait ko yow tae u masi wadang thied thyme) 


9 



Tymmen Tymmen! u won u tae u masi wa dang thied 

-- thynune mi? 

Warep U Masi yi* ? Ileh kylli pho kamtae? 

Tymmen Tae, kawa kammon ka poisa wa phah ii him 

mi how tu u bru, Lespah tyngka? 


Warep Hai! hai! dadep kattae, da ehi wot p horae? 

Hai! hai! dachoh i tdong yei khlieh, da kylla 
poisa ka um du Chikhlak. 

(khlem sfliawthooh heitae heitae, sbaek chong u 
syndet ha ktieh hali, wei sngoh thnga pun ya 
oo). 

Tymmen Hym! yong wa chaniah beij. Tip kawa neiwon 

neiwon ka bru leh phah bait cha yung, datoh hi u 
chah thok chah chukor mi. Meitae tae, nu wa me 
toh u wa paikynda uwa em jabiefi bru ymtoh i 
jabiefi sniang, tae, du nei wa pynky’i o ya me ar 
le sien leh toh u sfliawpher mi-toh u wan mi! To, 
dang du ka poisa wadep- du wa dang leit i bru. 

Pvrda 2 


K a bei wow khon samen u yong ka, u Saek, han da chynna 
ko phlet nae wa em i duna ha oo, han kattae neileh thooh 
bait ko ki lad ki luti ki wow pynhoibm oo. 


Bei Sow ni u tpu u pyndai o me, tae lam hoi de seini tae, 

nga ymtip de o kammon u leh cheiwon u poi mi ha 
wa kat i wa ong o u leh mi tae, ky’i at-takaraeng bait 
mi. 


Saek Tae stae. 


Bei Tae chistae! wa ky’i uru. Beij tae ka beij sniang 

sakhiat. Hoh, dieh li dai katni hi wot kat worn putoh 
i por dih cha ki bra. Tae, kat kiwa pan tae e, 
chityngka chitymmoh. Sfiiaw mi? 


Saek Hae! hae! ka bei tae! 

Pvrda 3 


I^.ah yung u Saek su u chang. Ym em tpu de. Ka poisa dai 
tpu leh suda. Ngaifitharu ka Bei u. 


Saek Bei o Bei! (kbai u ka na pchem) 

Bei, da lut u tpu. Da e o kat ya kiwa pan. Chkeh o 
na ong bei? (hae, hae rkhai u). 


Bei Chkeh mi i tae Saek kam u Symbe hakhap moo, u 

wa mih khlem sla khlem soh. 

Kawon k a p oisa d ai t pu m i? C hiboi d a n oh m i ka 
sae Saek! 


Saek Daw yoh. Ado! ka bei daw yoh tae! 

Bei Yei daw yoh tae daw yoh mi stae han manda rim 

wa ka chief! leh. Tang khana, ha ki I dai mi, yoh o u 
lipan da nga? 


Saek Chae ka Bei, kammon kamtae? Ong pho, E, kat 

ki wa pan, tae nga da e du wa pan ka ksaw ‘wuk- 
wuk’, du wa pan ka sniang ‘kaeh-kaeh kooh-kooh’ 
duwa pan ka blang ‘meh-meh’. To, bei daw yoh. 

Pvrda 4 


U Harib, hae hae wa ngiah. Ha chiteifi riat ya chem u wow 
wi u bru wa kit kba na loom. Khana u yow ni u bra wada 
lut ki kseh u wa daifl dusmon ki nongchoon. 


Harib Ma! Ma! Yachem o yntu wa ka kurim mi, tae kylli 

ko yanga chei won u lai mi, tae ong o ya ka wow 
li uifi ke hi eh o cha loom. Heitae,ong ko wa la 
yachem o wa me, wow khana o ya me wa ki kseh 
phi da lut wa daifi dusmon ki bru ynne ynne hi 
wot. Kakatnidalaikocheitae, tae yohmika u 
bood. 


Bru Ade! kammon kamtae! Da phet ko cheitae? Boi 

thok mi? Hai hai daw chah dain ko sa ka! 


Harib Kammon u thok o nae ma. Nu dei worn em tae u 

tip hi-eh o u khana ya me. To, mo Ma, nga da dep 
yarap khana o ya me kamtae, tae sah ha me, la 
jlood mi u ieh ka, ka kurim du ka wa ki tae ki bra. 


Bru Heh u dam o u ngait nae Ma, ish ka pyrthai katni, 

worn sarom worn ftiawsang de ko wow tooh wow 
knieh bor nei hok kiwi. 

Tae, kammon u leh su ieh hi o u ni u 
kba heini, yoh u lai o katni katni cheitae ya samboi 
u syllad ko ya ka kam syllad nad, nei bhah worn 
dam ko u ya kak kak wa ki. Nae! Ym sfliaw pher 
mi nae ma wow yarap kit o u ni u kba? 


13 



Harib Hawa yei wa kwah ka kurim mi tae da yaleh o u 

phet u li pyntip cha me, tae kat yow kba yow 
khoo pathan ileh u dam ou yarap kit ban yei 
wow ieh lyngkdang pylluk mi oo cha madan 
madiah. To dieh me beh cheitae, nga wow 
pynpoi yung oo. 

Bru Chihajamgooh Ma, wa yarap mi wa nga hei ni i 

por. 

Harib Hei manbru worn em wa dam u khymgiat 

manda takhooh. 

Pvrda 5 


K a kurim u sui pisa lyng-a wa slem u kurim ko u poi yung 
na warep u naloor. Chwa wow kemwymgu, pyrkhat ko 
wow khut ya ki paralok jan yung yong ka wow yalai li pait oo 
cha bri. Heitae, i por poi u dui ngiah wei chrai. 


Ka Kurim Kurwan! kurwan! (wa doon rangu oo u kurim 

ko) 

Nga sniaw o worn chkeh de wow yeifi wa 
kyrbeh wa tieft sar o, boi wa slem u kamni tae, 
wa em i i i V wa jia maai! Ileh ymem u ioh mi u 
choh kba ynne wa poi mi kamni dui bru? 

U Kurim Samboi u thap chithap na khmat yoh pho u 

langdong wian nae. Nu wa khaiii ki kjat da 
khain, nu wa yap o da dep yap wa yaleh o u phet 
u kynthiar ya ki duit ki liar, waprong o ya ki 
chieh ki rasat wa yaleh o u poi rura cha kseh 
wa tien o ya chahdaiii ka ru. Han cha pha tnan 
heini worn yoo em iwon iwon ileh! 

Ka Kurim O ileh klam beij mi kamtae? Yei T yoh mi 

u khaijhar? I yong i sa? I yong, i yong, me hi na 
ong? Mo wa rah u symphut me mo? 

U Kurim U bru wa phah pho cha nga wa u pli leh da 

jan kieh wa ka sakhro wa ngiah u, u phet wow 
pyntip cha nga wa ong pho wa da lut i kseh i 
sain wa daifl dusmon ki bru, tae phah pho nga u 
bood o pha na dien. Han manda poi o heitae 
' kiaw-kiaw, kaw-kaw wa langam ym em Y i' leh 
wajia! 

Ka Kurim Ka bru chuti lahar u phah o! Ileh wa da yoh ka 

Iyer loom Iyer khloo me? 


U Kurim Jan ka Iyer ka Bei u Pa pho, wa pyntasngooh 

yei womtoh? 

Ka Kurim Jan ka Iyer ka Bei u Pa mi! (Waroh ar da ya 

kobdifi) 

( Ki jan yung jan sem, sfiiaw phylla ki wa kini ki 
amgut chi kurim ki wym jooh yamai yakieh, 
syndet hi-eh kam ka langthari wa yakin ki, tae 
ya mih pynyasuk ki ki) 


Ki Bru Ileh! ileh! Ileh ya awri phi kamtae dei worn jooh 

sniaw. Duhai! duhai! 

(Heitae, pun amgut ya suki ki. Khana ki 
yei daw ileh wa poi ki chadooh u pood wow 
yamai yatim du nei daw wa pynkynad u sani u 
soitan). 


Ki Bru Da sniawthooh i, da sniawthooh i, itae tae, wada 

yoh dwar u Harib u psiah cha pchem phi. 
Syndong, tyma bha ya pynkai u phi ha warang. 


U Kurim Utu mo utae u Harib! Jan toh hi, neibhah hei por 

wa nga klam sfiiawngooh o ya oo; ong pathan u 
ya nga da ki ktien, wa ‘Hei manbru tip i u 
khymgiat manda takhooh.’ T ae, da ya takhooh 
sakhiat i kdoong.’ 

Pvrda 6 


U Harib dang pynche pynsniawthooh u ya u Saek ya ka luti 
ka lad wa kammon u man ki kiwa phooh wapheifl hei 
manbru longbru. 

Harib Yoo mi Saek, hawa me man mi u worn em spah 

worn em hajar, ong bait, hawa man mi u wadooh, 
tym em kiwa burom kiwa tier! na yung ha lait. 
Katda kamtae, toh u thooh mi ki lad ki luti wa yoh u 
lait mi nei chah kynnoh wa me toh u wa beij u wa 
kalac. 

Saek Tae stae' Kammon u lch? 

Harib Ka luti ka wa biang duh ka wow poi i chei suk 

hadien, toh u litooh i na yung Syiem mynstep i miet. 

Saek Chac! Ymnood o Chae! 

Harib Ileh wa tien mi u litooh noow Syiem? Ymtoh u tiefi 

mi. Neibhah, ymtoh i wa-sih wasang, nae i wymhoi 
u leh. Hoi hi! Iwa pap wasang tae, u lute, u knieh, 
u tooh na ki khian ki dai, na ki wadooh waduk sae. 
Me, yoosar ymtip mi, u Y u Syiem? U Syiem toh u 
tae u bru u wa yoh u bam suk, dih suk u im suk 
chong suk na ka spahu paidbah, na kawa klah u 
khlem siiiawthooh kam na nga na me. Nu worn 
kamtae, toh u rah wait rah sdai wow li kreh li khih 
u kam kiwi tawan. Kat u yoo ha oo wot wa chlong 
i bor, wow hukum bru, wow phah ya ki chipai ki 
swar wow lai thma wow li kilia yei rynyeifi ki kat 
kam ka hukum u. Tae, nu ma ya nga ya me, u man i 
ki wa chong hi-eh kam oo, tym dam i u chah 
kynnoh chohnoh. 

Saek 


Tae stae! Kammon u leh? 


Harib 


Me, kam u bru uwa da tipmit bha u Syiem, toh u 
yah khmat mi. Nga wan u em o nadien nadien. 
Tang wymhoi u klam mi tang chikyntien.Toh u leh 
mi kat i waphah hi-eh o. Siiiaw mi! Ap da miat nae. 

Pvrda 7 


I lei por pyrdi syftiaw. U Harib wa u Sack litooh ki na yung 
uSyiem 


Harib Saek! Psiah wer nae chapoh, rah i waheh waheh, i 

wakhia wakhia. 


Saek. (Psut chapoh rkud chapoh yung chet ja tae rah u 

da u moo tylliat.) Uni? 


Harib (Da chrai) 

Kam pha! Ka Saek wabeij! Ong o rah dei 
wakhia, tae rah ka ru dow mootylliat. Ong o rah dei 
wa stem tae rah ka ru dow tew. Kam pha! 


Saek Tae stae! Ileh mai pho nga? Yoo pho nga u wabeij? 

Nga ka kynthai? 

(Heitae heitae choh u ya ka bom Syiem dei wa kbai) 
Dei yoo Syiem, da lut ki mar ki khar mi. Dei yoo 
Syiem, da lut ki mar ki khar mi. 


(USyiem, ki montri waki chipai du wa sfiiaw yei 
wa kbai, ya khai li beh wot. U Harib da yut blab) 


Syiem Ileh! ileh! 


Saek Watooh u Harib, watooh u Harib. 


19 



Syiem Tae, me kammon poi mi cheini? 


Saek Tae stae! Wa wan ke o. 

Syiem Is ong ki u Saek toh u wabeij; han nu worn em ka 

Saek, da lut u chah tooh o. 

Tae dei ¥ u burom ya me Saek? 

Saek Tae stae! Hae! Hae! (wa rkhai) 

Da ka khon phi Syiem. 

Syiem Ded, kawa biej, han kat yeitae tae kliaw nae! 

Pvrda 8 


K ani toh ka dorbar wa khut u Syiem ya ki montri korbar-ri 
wa ya ki heh chipai yong oo yow yoh ya ka rai wa 
kammon u leh yow yoh u kem pynim ya u Harib neibhah ki 
kam pynklumar chnong pynklumar hima ki yong oo. 


Syiem Montri korbar-ri, chipai waroh ki wa ya em lang 

heini, da khut o ya kani ka dorbar wa kyrpang 
neibhah wada yoh o ya boon tylli ki mudui 
pyrchah yaki kam klaen kam phon, ki kam tooh 
kam rieh yong u Harib ki wa da sdang pynmih ya i 
klumar iwa da ktah ya ka chongsuk chongsaifi, ka 
ri ka muluk, ka hima ka sima, ki wa nga hi i leh da 
ya takhooh dang ha kani ka taiaw wa mut u u 
litooh napohyung syiem i yong nga, dang em bhah 
wa em u Saek wa yoo yei tae, tym yoh u u rah i i i T 
leh. T ae, kammon ya p yrkhat phi, wa ka Y ka rai 
yonglang watoh u e i? 


Montri Pa Syiem, nga da slem wa yoo luti o wow yoh 

kam kani ka dorbar neibhah da sfliaw o da rap em 
ki wa kynnoh ki wa ong, wa yoosar u Syiem da 
bam tyngka u na u Harib, wa kamtae wa kat i wa 
leh u tae, u Syiem ymjooh klam nae ong pyrchah u 
ya oo. Nga hi sniaw o, wa u Harib katkam ki kam 
wa da leh u, da pynchynna u wa man u u khriiang 
rah kjut wa chyrkhei. Katda kamtae, toh a pynyap 
noh oo chwa wow yoh u u poor u pynbi kjut cha 
kiwi. 

Chipai Rangbah...Syiem kynrad, yow Harib toh u kem oo 
pynim, yow rah oo cha yung syiem, yow e 
kabichar ka rai ka wow pynteifi 
pynkhymgiat ya ki paid ki phlang, ya ki 
khon ki ra-iot ka Hima. Tae, la bakla 
neitae, nga teifi sar o, ya mih pathan da ka 
kynnoh ya u Syiem wa man u u worn em i 
mynsien wyrai. 


Syiem Yei wow lithooh toh u lithooh i oo. 

Kamjuh yei wow li kem toh u li kem 
i oo tang worn hoi wa ki paidbah u tip ki 
ya kani ka rai, ya mih pathan ka teifi ka 
sorsa, ka diaw ka tliaw na pyrdi ki khon ki 
ra-iot samboi hei thaw wow thooh i yei bha 
ya poi pathan chei awri chei saja. 

Chipai Itae toh i wa toh. 


Syiem La kamtae, yei ni i kam toh u leh 

mynstep mynstephiwot naduh dang step, 
wa ki amgutki montri u lai ki na kawi 
ka luti; le ngut ki shipai u lai ki na kawi 
tawan ka luti katwa nga wan bood o 
nadien. Ngait o dei wa khangkdong i 
kamtae, tym dam de i oo u yoh. 

PrrdaO 


U Harib du wa bna wer wer y a ki rai u Syicm dang step 
damih da yut na chnong. Ha luti, yoo u ya uwi u dubi wa 
dang sait thad, heitae phet u cha oo. 


Harib Dubi! Dubi! (wei ngiah hae hae) Ileh ymtip mi ya 

ka Rai ka dorbar u Syiem ynnin ? 

Dubi Ka dorbar i' Harib! Kawa kammon katae? 

Harib Wa sfliaw wyrai sakbiat o ya phi ki Dubi, wa 

natloor wa man phi kiwa dooh wa duk, kiwa kreh 
jynjar kreh chitom wow pynkhuid pynjngair yei 
jakhlia jakhlait yong ki that ki sula, kattae, u 
Syiem wym em de i wyrai i sniaw u ya phi, wada 
e u ka Rai ynnin wow pyndooh jait dooh 
khong noh ya waroh ki Dubi. Katda kamtae nga 
du wa yoh khubor o yeitae, nga wym tip de u 
thiah u c hong c himiet chimiet, kwaho su yei 
wow che u li khanna u pyntip ya phi kat ki 
wa yachem hi-eh o. (hae hae noh mynsien u) 

Dubi Harib! Iwa sakhiat Harib! Ileh sang u Syiem man 

u kamtae? 

Harib Yoo mi nei liang u Syiem tym yoh Syiem de i u 

wa bha kam ute. Tae, ya kani ka Hukum da e, 
neibhah wada chah yalam bakla u ha ki Montri 
haki chipai ki yong oo hi, kiwa ong, wa katni wa 
boon i kjut i chitom toh wa mih na ki that ki sula 
wa sait phi kiwa em khniang kjut, heijooh i por, ki 
um ki wah, ki liar ki chka wajngut wa jakhlia ki 
toh nei lebptn! 

Dubi Hadooh kattae mo paya wachoon wa pharep ki ya 

i. Kattu cheiwon wan u poi i! Paya i pyrthai toh i 
yong kiwa em bor donhi. Tae, chihajamgooh Harib 
yei wa leh chitom mi khlem kliein de mi yei eh i 
khoo wow li pyntip yeini. Tae, kammon u leh 
kattu. A Blai kynrad sa dui bor yong me, yoh u ye 
u lait. 


Harib Dang em ka lad wow ye mi u lait; i tae, dei wow 

ya kylliang sula nga me. Dei wa leh kamtae, u 
Syiem nae ki Montri nae Shipai yong oo, ymtip 
mit de ki me. Tae, neibhah wada ya tipmit wada 
yajooh bha o wa ki. 

(Neitae, U Dubi wow Harib ya kylliang sula ki. Du wa dep 
neitae, phah iut u Harib oo, katwa oo wan sait that heitae kaw 
Dubi.) 

Pvrda 10 


IsLatwa u Harib dang pylleh saitthat u kam u Dubi, heitae 
poi u Syiem na jrong kule kylli u ya oo. 


Syiem Dubi! Hei Dubi ymyoo mi oo u Harib cheini? 


Dubi (Harib). .Yoo hi, yntu wa kablangiah u, yoosarkaw wa 
liyah bam phlang ka. 

(dem u chapoh khlem pait ya u Syiem). 
nehwaemkam phioo?Latoh wathooh phi oo, 
tymmiat u chong phi dow kule, wei worn dam 
de u u tipmit phi la lai phi kamtu. 


Syiem Tae ileh ong mi kamtae? 


Dubi Syiem, neibhah i burom phi, ieh nga wa likhut oo 

neitai, yoh u ya bamja step lang i.Tae, worn 
dam de u wan. Tae, phi wan Syiem, him kup 
da ka ni ka that na khlieh, kattae tae, ymtip de u 
phi, tae da wan beit u. 

Syiem Jan, itae toh iwa tne ware. Meitae, tae, iwa eh u 

yoh oo. Diang diang katu ka that.Tae dieh me lai 
li khut oo. 


(Worn smat u jngai u Harib, heitae poi ki chipai u Syiem chirup 
wow Dubi wa li pynioo yei thaw waemu Harib) 

Dubi 


Chipai, pait u tai heitai, uwa kup that, oo toh u 
Harib leh pylleh sait that hi-eh u, yoh u lait phi oo 
u tipmit, yoh u lait phi oo, u yoh u kem. 


Chipai Utai? dieh da biang. Pi ynlai i sor nae na dien, 

yoh u sympat oo kamwa Sympat that hi u hawa 
rben wa ka snieh doh u. 


(Kamtae, par ki sor sor. Duwa poi dat wot) 


Syiem Ada! adi! ada! Ieh ileh sympat, ileh dat phi nga? 

Nga toh u Syiem, nga toh u Syiem! 


Chipai Ileh, ieh ong pho! Hawa khoh wa ka snieh hawa 

khain waka chief! pho. Nga toh ka Syiem! 
Ka Syiem chuti lahar kam pha? Heini u chem 
pho ka ka bei pho. 


(Heitae, pat u Syiem dei lyngkdang. Hap ka that na 
khlieh u. Khymgiat ki waroh manda yoo ki watoh u Syiem 
sakhiat da miar da soo snam i ryngkhi, ki kjat ki kti u). 


26 



Pvrda 11 


U Syiem hajrong palong wathiah wa ud nei wa chah bom 
chah dat u ha Id chipai hi ki yong oo. Heini hukum u 
wow lithooh oo u Harib haduh wachem. 


Syiem Montri, ong ya ki chipai u lithooh u likem ki oo 

u Harib, tae yoh u rah ki oo cheini khlempep.Ya 
kat heini wa eifi wa dai sarom u nga, tae lam e 
bam a oo haki mrad, nga worn toh u Syiem. 
Adi! hym! hym! 

(waudu Syiem) 


Montri Ymtoh de u chaniah ha ki chipai. I hi wow lai 

myntu myntu i miet wow lai lipatah oo na thaw 
thiah ka kurim u. Ngait i worn dam u upoi 
yung, wei worn sdephi uilehu ieh kasamen. 

Pvrda 12 


D ang ksang synyaw, amgut ki montri li paitsiarki oo u 
Harib na khap paiipooh na chram thaw thiah u. Chynna 
ki raem raem wa dang yoh thiah u. Heitae, ngiat dwar ki tok 
tok. Du wa sfiiaw u, tae, mut u u kynthiar na khiandwar chapoh 
nala sniang, heitae, yoh khynrap ki oo. Kdoh tae li yah ki oo 
cha u Syiem. 


Montri Syiem kynrad, u ni da yoh i oo. Kammon u linoh 

i oo cha synrang nae, u pynyap hi noh i oo nae? 


Syiem Chabas! Montri, chabas! Lym da phi ileh, wym 

emde wow yoh ka kani ka sani ka soitan. 


Harib O ileh Syiem kynrad; ileh phi? Ish nu wa tip o 

na yung wa chitom phi tae, da rah dawai o ya phi. 
Kat u yoo kini ki montri tae wan hi-eh, tae kdoh ki 
nga, tae yah ki nga chei ni khlem tip o yei daw wa 
thiah kjut phi. Ish! kiwa kammon kini ki montri 
yoh mi? Ki worn tip hi de u burom yei wa phah 
wym dep ki tang u pynche leh yei daw wa kwah 
phi ya nga. Meitae, tae, ha ngaem ki dawai biah 
khait biah satraw, tae latoh nei iynrot i khaifl, 
itae pathan du wa fiiam wa biah da bait ki 
thied kijraw, da daitki chyien kichrooh. 


Syeim Suki kiaw! Ya kat deini hi man o, worn ye de 

o u chong, worn lai khmat de wow thiah, toh u 
mad pho ki chispah chah ban yei wa mad o. 

Dieh montri likdoh ka chatre deifl bah deifl san, 
chapoh khloo chapoh kjam, yoh u phrat ka 
dngiem u bam ka khla ka myrsiang ka suld 
suki, yoh ki laty’ab ki syngkni u pooh u kynjot 
yei doh i pran ko. Tae, dieh katni katni kat 
worn pu che lait ki bru u yoo u tip. Tae, manda 
janmiet, yoh u linoh ka cha synrang Lawe. Dieh 
kamni kamni. 


Montri To, Syiem kynrad. 


Harib Embhah mo Syiem u chait noh mi rura. Tae, nga 

leh manda lait o, tae han chrai phi ianga katwa 
chrai phi ileh, nga daw 1 i yoo li e dawai hi-o ya 
phi. 


Syiem Ladang lait hi pho neini, nga worn kem worn 

kset hi de a-pha. Montri, yah wow chipai u wi 
yoh u ka u yang ya em pathan ki wa li luid ka. 

Pvrda 13 


U Harib ha tre deifi wachah kdoh wow wi u chipai bah 
suloi wa sonteri oo. Manda yoo u Harib yei wada sdang 
ptai sdang lang-a uni u chipai u yang oo chajan u. 


Harib Sahep, hoh heini nae khajak. Ileh ymem u tkhan 

mi u uin u yeifi, ymem u raw u thngan mi? 

Chipai La thngan o kammon u leh ? La raw o dei I u dih ? 

La thngan o dei I u bam? 

Harib Tae, hoh heini chibet eh. Yei i‘ u tein mi, hawa 

ka suloi em mi ha kti. Alae, yei bhah i bha i yong 
me hi tae, wa khut o me ! 

Chipai Yiw yoh mi u ong ya nga? 1 I? 

Harib Yiw yoh o u ong, wa yoo wyrai o wayoh mi kaini 

i kreh, iwa yoo eh chyien, eh thied i worn yoo em 
por de tang u yaklam u ya parom ke. Tae, yei 
tae na ai mo, ha wa biang hi i nong, tae iwon 
iwon i kreh leh ym em i wa eh. Wat ha wym yoh 
daw litooh mo? 

Chipai U ong mi kammon! Uleh o kammon! 

Nga sfiiaw o wada chisien wada bam o yei 
blooh sorkar, toh i wasang u man o u wa kab 
hukum, wow myllifi o yei hok. 

Harib Chipai Sahep, dang heitae sniaw o ki kyntien 

now bru u wa kam me, uwa hatloor wa kohngooh 
hukum, uwa imhok kreh hok, kattae dang chah 

pynchitom mi kamni wow duk i li yang cha 
pohkhloo yow bru uwa chah kdoh chah khoom, u 
worn em thaw de u lait im, u wa yang su yei wow 
sep hi-eh ka sngi! Me ong mi, Sahep chipai, toh i 
hok. Nga wan ong o wa ini i phah u Syiem nae ki 
montri ya me wow li yang nga dume samen 
cheini, toh, du nei yoo-poh yoobeifi don ka khmat 
ki yame, nu worn kamtae, ileh worn phah ki, ki 
wow pynyoh lok ya me? Nga hi tae, han yang o 
su yei wow sep don ka sngi, yoo wyrai bait o, 
worn yoh de mi tang u mih lait mih bar, u li bam 
li dih. Ini tae, wym toh wa kwah ki u pynchitom 
pynsaja du kat ya nga. Wa kwah ki u pynchitom 
ya me wot, wow yoh kjut snai kjut sti mi nae u 
yoh myndi mi wer pa wer. Hawa kamtae, dang 
em hi mo kiwa tip u fliaw kor u fliawburom yei 
im hok i kreh hok yong me? 


Chipai Is nae Ma, datne mi ha war’ke. Tae Kammon-an 

u leh ? 


Harib Hoh, heini. Pait iwa em hapoh kata o. Him katwa 

yoo biang mi. Tae, lai li pynwiar ngiah pynwiar 
jrem. Dih, bam katwa sniaw toh sniaw tne. 
Neitae, wan wan cheini. Tae, la em ki montri nae 
u Syiem wa poi cheini heipor wym em mi, nga 
wow ong ya ki, wa dang lai-khloo mi. Ye o u ong 
ileh wa chna ka suhot me. Him, dieh. Ymtoh wa 
bamsap mi, wa e hi o. Ymtoh wa tooh mi, wa ong 
hi o him. Ham pait ya nga u wa yang hi-eh yaka 
khiip-khmat wow kut. 

Chipai (Jngieh ya ka kata u Harib. Tae, him wot chisong 

ka poisa na kawa da dep wyrchaw. Doh doh u 
kdok yow Harib, neitae lai wot u ) 


Chibet por hadien wada jngai u chipai, poi u Saek wa ka watur 
ha kti wa kdong sim. R’khai u wa yoo u wa chah kdoh chah 
khoom u Harib. 


Saek Ade! De! de! Da ka Harib dang chah kdoh. Ileh 

pha Harib wa chah kdoh pho? 

Harib Ini tae S aek t oh i p ap wa k it o neibhah i 

yong me. Dang kynmoo mi yei wa ong u Syiem 
wow pan mi yei wa kwah mi? 

Saek Tae! Stae! Hae! Hae (r’khai u ) 


Ong o da ka khon u. 

Harib.... < .... Yoo mi hadien neitu, u Syiem pynbor bha u wow 
bia o wa ka khon u. Tae’ kammon u bein o, hawa 
toh ka yong me ka bhah. Tae, toh neini i daw, wa 
kat wa khroh wa pynbor u leh, nga ym bien o, tae, 
kem, tae phah kdoh ki nga heini. 

Saek Kamtae, tae, nga bien bait o. Kdoh noh da 

nga. Nga bien hi. 

Harib Toh kamtae hi sae! Alae luit!, la ong mi u yoh 

u im suk, u rah suk ya ka khon u Syiem, wow 
man ko ka Mahadei, me wan u Syiem nae ki pyrsa 
u Syiem. 


32 



(U Saek luid wot u oo u tylle wa kdoh oo u Harib. 
Neitae, U Harib kdoh wan u da oo.) 


Harib To mo Saek; meuruuwaem bhah u ioh ki pa 

da u Syiem. 

(Neitae blap phet u ) 


Chwa u kemwymgu, ki montri wa ki chipai u Syiem poi wow 
rah linoh noh Oo u Harib chapoh Synrang Lawe. Khymgiat 
kam wow yap wa U Harib ym em de u, da chah kdoh pathan 
da u Saek. 


Montri Hai ri hai! Deh dame wan wa chah kdoh Saek! 

Kammon lait u Harib? Cheiwon u chipai uwa 
sentari heini. Ini sae ong ki, da chah chare masi 
how khla. Ileh kamni Saek? I wa kdoh ? 


Saek Tae, stae! Bien hi o, bien hi o. 

Chipai Yiw bien mi? Iwa pyllait oo U Harib? 

Saek Tae stae! Nga da pyllait ya u Harib. Oo ym 

bien u ka ka khon u Syiem nga bien hi o. 

Pvrda 14 


D a boon ki worn kwah de wow im u Harib. Na pyrdi kam 
kitae, da mih yah khmat da ki le ngut, U Net, U Lam wa 
U Ni kiwa da pynyoo dohksah bait ya ki bru wow klam u 
chy’oh u heh u heh. 

Net Bi! Kat cha wa lai wa wan, sadu ya katae ka 

Harib chi Harib, sfiiaw kam dui yong ka wa bam 
ka pyrthai. Nga hi worn khein sang de o, la man 
kammon kammon leh, wow thang ya ka yung ko 
dep tae yoh u tun ya ka waya ka chkaw wot ko 
chapoh din, yoh ko pun ar u man tpai . 

Lam Nu kam wa leh pathan ko ya nga, ymtoh hi de u 

pynsah ka tang i raw leh. Toh u bam ka pynim. 
Bi! Wa pynkiat khymgiat ka ru nga cha syngia 
wot. Ish! kynmoo kynmoo yeitae tae , aw 

Ni Kat nang klam phi yei bhah u Harib, nang kop 

dift i mynsiem o laep laep nae. Da toh u pynyoo 
noh i dei kam, wym toh u pynheh i du i tang-am. 
Toh u lai i katni katni u thang ki i yung ko. 

Net Ade! I kammon cha kular u Syiem? Ong u, worn 

kem wymkset de u oo. Tae, lam kem lam kset, 
lam pynchitom de u oo, tae, i wansae wow 
pynchitom ka. Da chynna, u pli u Syiem tae, 
nadooh wa chah bom chah dat u pun haki chipai 
yong oo hi ileh, da jem kpong chwa u. Tae, kat 
worn pu dep Kfiia Nasib Khia Bok wow pam Tyr- 
ut u, tae yei wa kynthiar ka khne leh daw 
khymgiat; tae sei wow yoo u yei r’ngu u Harib, 
tym dam u her wow khoo pyrsit . 

( Nei tae waroh le ngut lai ki sak cha yung u Harib, yoh u thang 
yei yung u ). 

U Net, U Lam wa U Ni mar chikhoom u phlang wa ka tyl- 
loo difl na dwar pchem kbai ki oo u Harib chwa wow 
wiang dift ki yei yung u. 


Net Harib! Harib! Myntu tym ieh de pha, u thang i pun 

bru pun yung yoh pho u iftkhaw pun ar ngut 
(chyrkhiat lameifi ki triat triat nae ) 


Harib (Da yoo u wa la pyneh u ileh worn phoida de, 

kamtae, klam sian klam jem u woi) 

O! da u lok Net, u lok Lam, u lok Ni. Tae 
yoo sae lok katwa yoo biang phi u leh, nga Tw 
yoh o u ong . 


Kurim If sang la choon la dusmon phi yei yong i? Mo phi 

mo wa booh, mo phi mo wa chna. La toh i yong 
phi tae, leh katwa ngait, tang lam toh kamtae, i ni 
i yung la ifikhaw i riaw neileh, em hi i kat wow su 
salan. 


Harib Pha, suki kiaw! Yei won iwon i wa kwah ki lok, 

yei wa ye u e toh su u e. Thang lok, kat dang r’hi 
ka tylloo phi. 


Net Ham kak kak de! (Klam khor ki ya oo ) 

Lam, Ni .... Siah siam! yoh pho u ya sah cha madan kam ki 
sniang wakhlem nangla. 


( Na jngai chynna ki bru yowthylleij diflwa koblaep laep. 
Ya phet li yarap tympleh ki; katwa u Net, Lam wa u Ni, 
du wa yoo ya ki paitbah, phet blab nei tae khlem klam) 


Paidbah.... Yi wa thang! Iwa thang! Ka i sang wa khiar wa 
dusmon yow pli u Harib, han man u katwa man 
ileh, hei sakhiat kat hadooh wow thang yei yung, 
■ toh i wasang. 

(Kiwa yarap tympleh. Kiwa ya pyllang yei tiar yei tar nang pyl- 
lang. Kiwa yarap kyndeip trep yoh ki u sah nang kyndeip; 
Katwa u Harib wa ka kurim u, kam ki wa beij yow r’ngaw 
pathan wa yapyllang wathap ha churia) 

Pvrda 16 


U Harib wa ka kurim u, ym sfliaw emkam de u chong u sah 
ha chnong. Kyndung, kit u Harib yow r’ngaw ha ryngkhi 
wa khreh ki u laiwiar. Chiyaw chiyaw lai ki khlem sfliawthooh 
cheiwon u poi. Manda jan miet haka sngi wabood, poi syndet 
ki hajan Kad-Leifl Surma hapoh Chilot (Sylhet). Heini 
chongngiah ki harood i khloo khian. Heitae, u Harib yoo u yow 
Bhari wa pynhiar najrong Leifi wa ki Maji wa yarap ya oo. Tae, 
heipor wa dang lai biang ki cha Leifi, heitae u Harib libooh a 
yaka churia r’ngaw yong oo tae kit u da ka yongkiMaji. 


Harib Pi, yn yut i neini, laman katwa man, la em katwa 

ein haka ni ka churia, ym pher tang wa da yoh i u 
kit da kawi . 


Kurim Yoo mo yatoh ki tiar wa kordor ya-bood ki i, tae, 

chei won wan u poi i. (Klam kut lad ko wa ki 
umkhmat watlor na ka) 


Harib Laman katwa man, la poi kat cha wa poi; su him 

bait i. (Du kamtae, uifi wot ki chadien khlem pait 
I wa em hapoh churia) 


Bhari Du wa wan pynhiar biang ya kiwi tawan Id mar, 

heitae, chem. U wa ka churia wada booh slajong 
u charud, ym em de ko. Heitae, kliang! Kliang! 
(Kiad kbai u ki ki Maji.) 


Maji 


Deh! ileh! i' wa jia? 



Bhari 


Ka churia tyngka wa booh o heini, ymem de ko! 


Maji Kawa kammon wan katu heitu! Ymtoh ka churia 

tyngka? Ka i* ma ai wa tooh? Kammon, hawa i 
ileh pun heitai em i, tae, dang nood ka bm u 
Synniam u kdiap tooh? 

Bhari Sahepkynrad, kani hawa dap dur’ngaw donhi. 

(Yam khymgang u, Hu! Hu!) 

Maji U r’ngaw? 

Pvrda 17 


D a bna kylleifl kylleifl yei wa mahajon syndet hieh u Harib 
hadooh wow Syiem ki montri wa ki chipai leh da 
khymgiat ki yei ni. 

Brupaid.... Kammon sang wa dang du da ki tayaw wa 
chah thang yung ka Harib, kat u sfliaw 
daman pathan ko syndet kawa mahajon kirot. 
Nu wa katkam i kam iman i yong oo, uwa du 
uifi du kar hi eh, da toh u li khrong u li pan 
bhih u kat-tae, kat u sfliaw, man dadoohyung 
pathan ko, tae, man pathan ko dei Mahajon 
wakhroo! 

Tymmen Bru... Hawa ap ya katae ka khubor mahajon syndet u 
Harib, tae, ka worn sfliaw ngait de, nu wa ong 
wa li khad Taro, khad Thlen u neileh i womyie 
syndet-syndet wow ku u. Tang, kattae neileh 
ym em wa yie u khloh yei thnga ya ka kapar 
ka bhah u bru ka bru. 

(Ha yung Syiem yaklam ya khanna su yei bna I yoh u Harib. 
Da man ko ka khubor thyme ka wa pynyaklam bru chapoh 
yung poh sem, cha surok cha luti, cha Yaw cha Hat) 


Net, Lam, Ni Kammon u yaleh i kattu lok? U Harib ymdam 

de u u su tput yei wa chah thang yung u ha i. 


Lam Kattu u Harib da man u u mahajon. Tae, u man 

u ileh u wa embor, neibhah i pyrthai hi katni 
toh ka spah don wa pynem burom wa pynem 
bor vow bru. 

Ni Ongkiu Haribdadep thiedu i thawwaheh 

bha wow chna u i yung dalan paki wow chong 
wowsah ki, heitae, u booh u ki chipai ki swar 
wow sontari ya oo. Tae, nga sfiiaw o, iwa 
emkam toh u li pan map i yei pap i wada leh ya 
oo chwa wow der. Nae, kammon ya ong phi ? 


Net, Ni Hoh-o, toh u li pan map i, dei wow chah yap i 

u r’ngip ngaifi nae la mab ki i da mab ileh. 

Pvrda 18 


U Harib wow Saek toh chibet da yachrai, chibet da yamai, 
wei ki worn hoi u yadooh uwi yow wi. 


Harib Saek! Da slem wajooh pyrkhat o, kammon u 

leh yoh mi u suk. Tae, hoh kani arpsah tyngka, li 
e ha ka bei mi, tae, ong ya ka wym hoi u fiiaw liar 
ko yeibhah ka bai tpu wa da dooh mi haki sniang 
ki ksaw. Sniaw mi? Neini dieh lai beit cha yung 
mo! 

Saek Tae stae! Nga lai beit, e beit ha ka bei. 


(Du wa palat u Saek, poi wot u Net, Lam wow Ni wa wan 
panmap ki now Harib). 


Net, Lam, Ni... O! em hi mi mo lok Harib ha yung? I ong, i 
jan ym chem de i me, jan dalai emkam mi. 

Harib O! da ki lok! Psiah psiah lok. Ileh dang em i 

wa sahnood phi? Nae, wa wan ke hi-eh phi? 

Net, Lam, Ni... Ini wa wan i wow panmap i na me, yei wa da 
thang dusmon i yei yung phi. Heitu i por, 
worn sfiiawthooh de i; iwa kyn-ad ya i wow 
poi i hadooh itu i kyrdan to, sfliawbha lok 
wyrai map wa ham boohnud boohkpoh. Kular i 
wa nadooh neini wow kylla ka wamut i, wow 
man noh i ki lok wa maya wa chaniah dooh ki 
yong me, ki wow im wow yap chfrup. 

Harib Ari! Kammon pathan, phi pynkynmoo phi yei wa 

ngadamyllifio daslem. Ngadangmut o yntu 
hiwot wow phah ya ka kurim o, wow likhut phi 
yoh u e burom o katwa yie u yoh, yei wa da 
pynhoi bru phi nga. Ish, nae lok, lym em kam phi, 
tae, nga wa ka kurim o, daman i kam u dathli 
chachrah wow yap sti yap pyut hi-eh. 


(Kitae ki ktien u Harib, da dung ki ha chyllipnood yong u 
Lam, Net wow Ni kat haduh wym yie ki khlem da joo um 
khmat) 


Net (Ber ber wa ki umkhmat) 

Lok Harib, heiwon i dur i wa yarap i ya me. 
Ish, nae lok, kai mynsien mi tae ym em de ha 
pyrthai. Khana lok, chiboi i leh daw yoh i ka lad 
kam me. 

Harib Wa sfliaw ngooh sftiaw burom o ya phi neibhah 

yow tu u r’ngaw ifi yung li tyrwa dai o oo chapoh 
dkhar cha chillot, tae, em bhah waya chem o 
wow wi u mahajon u wa emkam bha yow r’ngaw 
deiflmet, tae, du wa ong, theid r’ngaw, heitae 
heitae ong u ya nga u wa na pnar? Ong o ha-o. 
Tae, du kamtae ong u ya nga, e oo heini, tae me 
kit da katai ka churia wa pynyiefi o heitai hadooh 
wa sftiaw 1 yngngoh o ngaifl, kammon uni u bru 
ong u kamtae. Neitae, pyneh pathan u nga, dei wa 
ong u, wa oo ym em por u u yaklam boonktien 
neibhah da toh i por wow ku leift wow lai noh u 
cha Kharkhatta. 

Lam Ade! Kammon sang wabeij katae ka mahajon 

dkhar kattae kattae mo! 

Ni Me tae, ong mi wa beij u; chiboi cha i tae ong i u 

r’ngaw, cha ki wan i ksiar. 

Net Itae, iwa i'e u man. Num kamtae, kat hei buit ka 

dkhar chilot, kawa ha khmat yong ki u Myrsiang 
dang kiat, u psein dang dam u pooh ha wa toh 
yooh ileh. Neitae, kammon kammon de leh mi? 
(Nang tot u oo) 

Harib Kopsar, phi leh da kwah phi u li khaii r’ngaw cha 

poh dkhar mo? Tae, la kwah phi, tae, toh u man phi 
kiwa sian wabuit wa chalak, yow lait phi u chah 
chakae. 

Net Ade! Kat i lyngkdeifi daw chah chakae chooh i 

ymnae? 

To, mo Harib! Kamwa da kular i ynne wow im wow 
yap i wa me chirup tae, smai i wow im wow yap i 
kamtae. 

Harib Dieh, embhah mo Lok. Tang kat yei im yei yap tae, 

nga u klam che o ya phi, Jar-Jar. 

Pvrda 19 


U Syiem dang wan Luti u. Ka khon u du wa wan u, phet ko 
cha oo wei yam slet slet wachah tooh ko. 


Syiem O! ileh yam pho khon? Ym em u sfliaw chait 

pho; nynnu! 


Khon Pa! da em wa tuh ki khadu, u kynjri wa ki 

sahkti wa dang dep thoo. Suba o, ki wa tuh jan 
ki wada juh yoo hi miet wa step yei poh yung poh 
sem i. Lym kamtae, kammon u wiar hi eh napoh 
kate ka drol napoh thaw thiah. 


Syiem Itae, ym toh sae hei por sngi wa chahtuh, tae pha, ki 

sonteri cheiwon lai phi? Chiboi ki Aia waleh 
yeitae? 


Montri .... Nga hi tae, suba jur o, worn em de da kiwi ki wow 
tuh lait na u Harib. Oo, donhi wow nood u leh yei 
ni i kam.Toh u li tlasi yei yung yei sem u. 


Khon... Yow Harib tae, nga ym em u suba o i i’ i T leh. 

Wei i womyie hi u man. Hawa ong ki katni da 
mahajon bha u, tae yiwkrum de u u tuh? 

Syiem Yeitae, tae khon, ymnud u ong. Neibhah, u sniang 

wajuh ait-phvlloh. la vah phi oo cha Bilat leh 
womdam hi u u ait-phylloh. 



(Hei por wa dang ya thooh tre ki ya ki wa tuh , heitae, poi 
uwi u tymmen chnong wa li ud ha u syiem yei wa da sihka 
loom ka pdeifi ka chnong ka thaw). 


Tymmen chnong ...Syiem kynrad! Ini wan o chaphi wow 
sniawbha phi wow leh dei bor syiem 
yong phi wow yie u pyndooh pyndam 
tdotyei bam, i yakhle yakhlait iwa daroi 
katni hapoh u lum u pdeifi hapoh kadong 
ka chnat yong i. Tae syiem lam leh phi yei 
ni katni katni wot hi tae, wym slemdewa 
i por u poi i wow mih ka awri awra, 
ka yachoh yadat nae hadooh ka ya 
pynmynsoo ka yadung ya pynyap para bru, 
chwa wow der ipor, datoh u ephi ka 
hukum wakhorbha. 


Syiem Nga, wompoi pyrkhat o, wa ka hima ka 

yong nga wow mad ko kam yeitae i sih i 
sang. Tae, ileh womyie de phi u hadong u 
syndong wow beh wow pynchitom daka 
bor chnong bor loom yong phi ya kitae ki 
bru. Ngaongo, to leh chwa da phi wow 
kdoh wow khoom da ki kyndon wa eh 
wakhor yong ka dong. Neitae, lam yie hi de 
phi kamtae, tae, pyntip an cha yung syiem 
o, yoh u phah o ya ki bru ki yong nga wow 
li kem li kdoh ki. 

Tymmen chnong ...Ini pathan tae syiem nadooh wa u 
Harib da mahajon u, kamwa isih leh 
nangkmai i. Nuwa katni hiwot u lai phi, 
worn dam phioouchem wadang yakhle 
u wa ki lok yong oo ha yung ka Noob. 


Montri Da ong o na ong syiem! Wa lam tuh 

kam ka Harib, ym em de ki wow tuh ki i 
ksiar ka khon syiem. Ieh ynlai o wa ki 
chipai katni yoh u li kem ulaipatahki. 
Chipai! alae yn lai i. 


Syiem Sangeh! ymtoh phi wow lai. Han tkhan 

hanngiah o kattae, nga hi wow lai; nei 
bhah la lai da phi, daw mih ka tiefi ka 
sorsaya kiwi tawan, tae, yie leh wow 
mih i klumar. U lai o da nga hi. 


Khon Kat deitu i yoo ngiah me pa, i leh u lai mi 

dame pa sum sait chwa neitae bamja, 
yoh miuthiahnoh. 


Tymmen chnong. . .Nga leh sfiiaw o tymtoh sae i watne wow 
lai phi da phi Syiem. Ym miat tae! 


Syiem Ha watip mi womtoh iwa miat wow lai o da 

nga, tae, ileh li mudui li ud mi ha nga! 

(Blap psut u Syiem chapoh tkud booh sula booh that). 

Pvrda 20 


H a yung yakhle. Katwa u Harib wa ki lok yakhle u dang 
bang ka yakhle poi u Syiem hei dur wapher i worn em 
wa tipmit oo. 


Syiem Harib! Hoh hei ni khajiak. Alae chibet eh! 


Harib Ileh wa emkam? Psiah ym nae! Alae dang 

em thaw. 

Syiem Tae, ileh ym lai mi? 

(Heitae sniaw thooh u Harib ya ka chy’oh watoh u Syiem, 
tae, hei thaw wow mih u ileh, nang pynskhem thaw chong 
u) 


Harib Ado! Ileh sang wasfliaw rapdin me? Alae, yang 

chibet eh. U pyndep hi-eh o ka kani ka kti. Psut, 
alae chong, yang chibet donhi. Tae, la kwah mi 
uyaleh leh, dang em thaw hi. 

(U Syiem sfliaw u kammon tahi lam psiah. Kamtae, psut, tae, 
chong u hajan u Harib watiefi u ya i'ut u) 


Syiem Theij, kam wa dang yoo slem? 


Harib Chong chong nae. Ade! Paya, me leh u wa 

chemphang hi ya kani ka kam mo? Yang, yang! 
Suini da dep. 

(Kamtae, chi kamtae, ong u Harib ya oo. Tae, u Syiem hei 
ngiahheijrem kot, Yarn na hi-eh wa pat thiah ha wa chong) 


Lok yakhle. . .Kammon ong mi Harib, u yadam noh! La da 
lutseiftmi, dang biang u lithooh mi katni na 
yung. Dieh yn yang i chibet, la ong mi u yaleh 
chooh. Nae, dang em nar hi mi nae? 


Harib Yow nar, tae sam u wachkeh wa em wa nga. 

Mo, upynchaho daoomo, tae, la dang jem 
daw o, tae yoh hi phi oo u rah cha phi. 


Lok yakhle... Dow 1 utae? Bait, bait i, yoh u pynche miet ka 
myntu heini. 


Harib Tae, dow ni wot u chakri o sae. Dat, le hajar. 


Lok yakhle... Ileh,u chakri mi uni? Bi! Me yoh chakri mi 
dow wa dayoo heh bru. Tae, u pynkhle i? 


Harib Tae, u i theij uni. Nu wym toh u chakri o, tae 

mut phi daw li synjre u nga kamni. Uni sae lok u 
chakri wajem nood, wa bha wei wangait 
sneifl dooh. Uwa la lai o cheiwon cheiwon, dei 
step, dei sngi, dei syniaw leh roit chiruk worn 
jooh ieh u nga. To, la embhah phi, tae u ong 
o kammon. Tae, latoh u wa eh daw, neini 
u pyllait noh a oo nei kam chakri, yoh u e seifl 
noh ya oo dei kam khai. Khle, yn ya yoo. 

Lok yakhle. . . Kammon yoo mi Harib, u rah i dow bru nae mo, 
u lithooh mi da ka poisa nae mo na yung? Ong 
kat iwa ong mi. 


Harib Kamwa dathong o da oo, tae sunehuwaphi, 

yong wa yajem daw ka ynne miet waroh am gut, 
tae, u ong an kammon. (Blab lai wot u) 


Syiem (Worn smat u jngai u Harib wa khymgiat thiah. 

Thooh u oo) 

Cheiwon lai u Harib? Da liwan u? Ileh ym kyrsu 
phi nga? Kattu u kem o da phi. 


Lok yakhle. . . Me, mut mi yei wa mahajon hi eh u Harib, tae, u 
tien i ya oo, u tien i ya me nae, det! Yadang da 
ka chakri hi yieh ka Harib tae, ham, kok kta 
cheini, yakhaifi ki chyien pho. 


Syiem Nga toh u Syiem. Ym toh u chakri! Wa wan o 

heini leh wow li kem ya pha! 


Lok yakhle... Kani sae ka bru wathok wachukor, wa lute 
watooh, kawa pyntien cheini cheitai, kawa kam 
sahep, kam pulitidea. Pha ong pho tae, u tiefi i 
sae? Kam yapha ka synflum tmaifi, ka worn yoo 
em poisa tang u ahshfliuh, u khi tmaifi u tiefi? Nu 
ma toh pha ka Syiem, tae, daw synjre chooh pho 
ka ka Harib, daw yohu Harib pha u pynchah 
yakhle. 

Pvrda 21 


P oi u Syiem wachdooh u Month oo wei khmat la jloong wa 
ad. Ka khon u du wayoo, Kliang! Kliang! Wakiad. 


Khon Ileh kamtu! Ileh kamtu pa! heiwon pat, 

heiwon takhooh mi!. Nae, em kiwa chamok wa 
kurame? 

(Yam ko slet slet). 


Month Sleifi, ham yam. Han ong i dow Syiem neileh, teifi 

teifi toh u ap hi u sae yei ong i ki Month. Da ong, i 
ieh syiem ham lai da me, ieh yn lai i da i ya jia 
pathan ya me iwon iwon. Tym ap tym sfiiaw u, tae, 
hawa kamni wan, yiwleh phi Syiem yow Harib? 


Khon Pa! !! Datoh u lai chwar yoh u tip, chiboi da 

chah snoom mi ha u Harib, hawa chisien leh 
kamtu, arsien leh kamni, hawa du wa kynmoo yei 
pyituij u Harib, dawiar yongbru yoo kam uwa 
datoh jadu. 


Syiem Khon! Month! Chipai! Phi mut phi wa nga hun o u 

u man uwa chah lehbeift kamni? Phi mut phi, suk 
bait o la man katwa man ya nga. Iehnoh; suki nob. 
Nga ymtoh u worn em de ka slabhah. Nga ymtoh, 

u worn em pyrmai wow Wa daw rift sangia 

o. Ade!....de! de. ...... 


SO 



Pvrda 22 


H ajan kadliefl Surma, u Net, Lam wa u Ni pynhiar ki yow 
mgaw tae, chongngiah tohlang ki kam dei angnood wow 
wan ki wathied kam ki yong u Harib kiwa yakylliang bait mar 
chi churia u mgaw wa ka tyngka. 


Net, Lam, Ni U ngiah leh da ngiah hi, u poi leh da 

poi hi; kattu su yang ya ki mahajon wow wan, tip 
kiwa na Kharkhatta nae, na Chilot nae, na 
Jaintiapur. Tang kat kiwa wan leh biang bait, 
neibhah i emkam i ya ka poisa donhi. 

(Waroh waroh heijooh i por yaklam ki) 

Net Phi kammon ymnae lok? Nga tae, nadooh katu 

ka sngi wa u Harib khana parom u chaphang i 
yoh i yong oo now mgaw yung wa li dai u 
cheini, nga da jhan o su yei wow che yoh u li dai 
yow ni u mgaw. 


Lam Nga pathan, wow bam wow dih leh ymtip de; 

sfiiaw kam wa da kdang khlem bam. Paya kat ka 
yoh tym em mo? 

Ni Phi tae ong phi kamtae, nga pathan nu wa em wa 

yoo nga, jan worn dam ki u phyla yei wa nan 


nan cha wah nan nan cha neift wa uifi o, wa 
pyrkhat o manda dep dai o yow ni u mgaw, tae, 
manda yoh poisa o kammon u leh o. phi ym em u 
pyrkhat chwa yeitae ymnae lok? 

Net Ado! Kat yeitae tae lok, mut o tym khana chwa o 

ya phi. Ha nga ha mynsien da mang o sia wow 
thied o dei hot hali. Hoh-o, i yung leh u chna hi 
o, tang wa ka pliang ja leh toh u pura hi ko. Tae, 

kawa tarn neitae ya kiwa dooh waduk daw yarap hi 
o, tae, yow Harib wa ya ka kurim u daw burom hi 
o, yong wa da pynioo ki kat kani ka lad bah lad 
san ya i. 


Lam Nga, tae, i khon yung rieh slap hi-yieh u chna o. 

neitae, u li um sawari liuifL pyrthai o kyllein hawa 
siah siam. Neibhah iwkrum phi ha pyrthai khlem i 
ngait. Phi kynmoo eh yeitu i rwai, Mahajon 
makna, iwkrum, hawa dooh noh i sniawbha; u tae 
don hi uwa joh loom, uwa im du kam nga; la ha 
nongsor n ongkyndong, ong k i d a p oi m i m o 1 ok; 
manbru wa emnam em burom; itae, don wa sortok. 
Ka bru leh worn dam ko u khanatang chaphang 
yong nga.. 


Ni Paya yapher bak kam i ryngkhi wei kpoh wei mu i 

mang i yong nga wei yong phi. Nga hi da dep 
pyrkhat bha o, wa iwkrum i yung i sem iwa miat 
wabha. Lait tang now slap na ka Iyer, tae, dabiang 
na ong; Nae, kammon? Neibhah itae i daw, nga da 
pyrkhat bha o wa iwkrum o ki itae i hot i pot, itae i 
yung dalan paki, iwa la jia u khih thma ym yie o u 
kit lang wei tae wow likhreh thma o. Iwa la ong o 
u dai ileh, ii wow dep de u thied. Kamtae, u man i 
wow makna wow sepai hi yieh. 



Tae^Ufena dei wache na ong,wa me iwkrum mi ya 
kataelc&poisa manda yoh mi? 


** 'k '> 

Ni..* t Da ®nyo yaphi wa nga ym booh hot booh pot o. 

Qa^mgfo yaphi wa nga ym chna dalan paki o; Tae, 
dgt alliawthooh hi phi na ong, wa nga u thied o dei 

WASTEM dei ksiar, iwa la poi o kat cha wapoi, la 
em o kat cha wa em, lai yaw beit i. Tae, dang em 
hi i wakor natloor itae? Chi ka yapyrkhat bieij ko 
mar dei changprah. 


Lam Ado! Ka Ni. Da jan yatoh wei i pyrkhat yong nga. 

Iwa ong o, wa nga u pynlut o hei uflsawari pyrthai. 


Ni Cha bneifi cha khyndaw wei pytkhat yong me wei 

yong nga ym yatoh. Me, ong mi u li uifl pyrthai dei 
wow kit mi kyndung wa ka poisa ha churia. Nga 
wan lak tyngka i dor u thap o. 


Tae, kat dang ya tyrma ki ha wachong, lymphoo ki 
ha wapait chaphang ka mynried ka yong ki, heitae, na 
jngai chynna ki ya kawi ka lein wa wan bait sak cha 
kad leifi. Ya kmen ki aw wiar wei yongbm du wa yoo ki 
hiar lien ki maji. Tae, kat da sdang doom sdang lyngoh, 
pun le ngut lai ki rap hajan tae kbai ki) 


Net, Lam, Ni... Thied mgaw! Thied mgaw! 

T j \ kbai chnong li kbai thaw u dhulia u Syiem neibhah wow 
man ka dorbar Syiem. 


Dhulia (Uifi u kylliefl kylliefl wa ka bom wachoh wakbai) 

Iw! Ap chnong ap thaw; ap paid ap phlang, ap khon 
ap r’iot ka hima ka sima. Iw! Ap waheh ap wasan, 
ap khynthai, ap khynroo ap khyndaifl, wa ha kani ka 
muchai wow wan, hei por skit pyrdi sngi daw man 
ka dorbar sorbar Syiem, kiwa toh yei bhah i yap i 
im ka ri ka muluk, ka hima sima, ki khon ki r’iot. 
Kamtae, ham dam u yawan. U Syiem ym bah khlieh 
kit khlieh u la em iwon iwon i wow jia hadien ya 
kitu ki worn wan dorbar. Iw! 

Freda 24 

K a sngi Muchai ha ka dorbar Syiem ha Syie m 

wahchnong. Ki chipai talawiar wa sonteri ya ki khon Id 
r’iot wa wan dorbar chynrang kynthai, khynnah waheh katkam 
ka wyrta Syiem heiwa ki montri korbarri, ki heh chipai, U 
Syiem waka khon u da ya emlang ki. 


Syiem Ki khon ki r’iot wa maya yong nga, ki tymmen 

chnong ki tymmen thaw, ki waheh dong ki wa heh 
chnat, ki nongpyllai loom ki nongpyllai pdeifi wa 
em waroh, da khut o ia kani ka dorbar ynne ka sngi 
neibhah da siiiaw o kam wow khlot ki chkoor, kam 
wow pra i jabeiii, hawa yoh o khlieh ka sngi yei 
ood i nam, yei yam yei kiad na ki waboon ki khon 
ki r’iot, ki tymmen ki san, yei wada mih i tiefl i 
sorsa, i diaw i tliaw chaneifi chawah wa da em ki 
wathok wa chukor, ki wa phon wapah, kiwa tooh 
wa lute, kayakhle yakhlait, kiwa muaid tanglang 
kiwa pynkulmar chnong pynkulmar thaw hapoh ka 
hima sima maya ka yong nga ka yong phi. Kamtae, 
chwa wa isih i roi u poor i cha kylleift, da khut o 
ya kani ka Dorbar, tae, yoh u wi pa u wi kiwa em 
heini u yaklam ya pynioo yow yoh 1 ka wi don ka 
RAI kawa dapdiang da yahun lang. Tae, kiwon 
kiwon kiwa dang chem nae yatakhooh thymme 
yeiwon iwon i eh i khoo, yie ki i leh u khana u 
pynyoo ki hei ni. Kynmoo, wa ka ni toh ka dorbar 
kawa da khut da nga, tang ka RAI toh ka yong phi, 
kawa nga kam u khlieh ka Hima an wow pynkreh 
kam. 

Warep.... Pa Syiem kynrad, nga kaw nongrepuwa im 
jakpoh nei chisong chiklong nei wa mih nei 
rep i riang i yong nga wow im wa nga wa 

ka tymmen o, da man i ki wa im niangliar im 
khuslai katni nadooh wa chah phon chah chakae i 
ha u Harib, wa waroh i wa yaleh i u kune u wyrtia, 
chi poisa pa chipoisa, chiana pa chiana, kat u yoo 
dong wa li e ha ki kti yong oo. Ymtoh du kattae, 
kobsar wa thang kti ware haroh ko, wei rep wei 
riang i leh ymhoi de. Pa syiem; ka tymmmen o 
worn suk worn hun de ko, lam pyndooh jait 
pyndooh khong phi ya kam kani ka jait bru. 


Dubi Pa Syiem kynrad! I kam ki dubi kiwa ka pyrthai 

tip hi ko, ki wa kamai nei sait that sait sulayow 
yoh ja kpoh yoh yut’e, yow yoh that yoh sula u 
kup u sem, kat ni da raw i la tnan. Pa Syiem! tip 
cheiwon ka mynried ka yong i, ka yong ki khon ki 
kti, kiwa ha yung ha sem u poi ko. Nei bhah 
nadooh w a e w yrta chula u H arib w a d a p ynmih 
phi Syiem ya ka Hukum wow pyndooh jaid ya i ki 
Dubi, kiwa pyntngit ia ki um ki wah, wa da 
pynmih ki khniang kjut khniang chitom wahar 
rukom-tae, han ong phi wym em kam ka tae ka 
Hukum i leh, da boon kiwa da tiefi wow e sait that 
sait nep ha i. Wa nei wa jooh sait that sait nep i 
ynniaw sngi ha ka chi tayaw, katni ar sngi chi 
tayaw da pynbor u yoh i. Pa Syiem kynrad, i chem 
i wa u Harib da man u u nongchoon yong i ki 
Dubi, kiwa dooh waduk. Kamtae, ngeit i womtoh i 
wa sang wa ma wow kynjot ka nadooh tre yoh u 
dooh symbe u dooh jait ko. 


Ki Manbei... Pa Syiem kynrad! Worn yoh sa de i khlem rah 
cha ka khet ka Bichar wa emburom ka yong me 
neibhah worn y ie da i u syndong u hadong ya ki 
khon ki nad, ki pyrsa ki ksu yong i wow lait ki 

nei pynmlien wa sih, nei dih nei bam 
tanglang, neibhah da em na pyrdi ki yung ki 
sem sem kiwa ya imsuk ya im saifl waroh chi 
kat tynde, kat u sfliaw katni, worn smat u miet u 
langoh, da ka ya mai ya tim, da ka ya khajia 
majia, u kurim wa ka kurim, ki khon wa ka 
bei. Tae, Pa Syiem, chwa ka akor ka burom u 
dooh u hiar ko, wa ka imlang sahlang u 
kiumar ko, da toh u thooh phi dei bor Syiem yei 
daw, nei won i ni wa lynchor wa kynad. 


(Katwa ka dorbar dang lai ko cha khmat hei yaklam 
chit klam chrai uwi/kawi hadien uwi, heini i por, poi u 
Net, Lam wa u Ni, dei ood dei yam wa ki sula ki that la 
ram wa jaet wa pai, ki kjat ki kti, i doh i phad wa at 
wasoo snam. Chipor, ka dorbar duwa yoo ki, suki ko 
kiaw, wa ya pait yoo wyrai ya ki, tae ym em de ki wa 
pai wow klam hadooh U Syiem, ki Montri i leh) 


Net, Lam, Ni Syiem kynrad! Da yap da yap! Rap Syiem 

rap lam rap phi da yap! Dayap! (Hae! 
Hae! Wa yam yong waheh) 


Syiem Ileh! Ileh! Iwa leh phi kat deitu? Wa 

yachoh ya dat phi; Nae, wa oor wa t alung 
wa hap phi? Ileh? 


Net Ini toh nei bor U Ksuid, U sani, U soitan u 

wa pynchad pynkifl ya i. Tae Syiem 
kynrad, lam pynyap phi kam yow ni, 
tymhoi hi leh wow pynchitom phi nae u 
pynyap phi yow won u won u nongchoon!. 

Syiem U Ksuid! U Sani! U i' u tae, nga ym 

sfiiawthooh o. U i' u tae? 


Net, Lam, Ni.... Syiem kynrad, utae toh u Harib. Yoo phi Pa 
Syiem, i dei mynsien wa hok wakhuid, 
kam ki bru kiwa kwah wow ku hei man bru 
longbru, tae, i dalai li kylli sakhiat i now 
Harib, wa kammon chem u ya ka lad ka luti 
wa kat hadooh syndet wa ku hei i manbru 
longbru hei yoh hei la. Ymtoh na ong Syiem, 
ymtoh na ong Waheh Wasian i wa lait wow 
kylli i kamtae? Tae, da khana uya i wa 
mahajon u now mgaw inyung yong oo, 
wa 1 i d ai u c ha poh d khar c ha Kadlein 
Surma ha Chilot. Toh now tae u mgaw 
ong u wa hoi u hadooh kattae. Tae, i 
dei wa chaniah hok, da thang i yei yung 
yong i hi pun le ngut, tae, li dai i mar 
chichuria samen cheitae i thaw wa khana u 
ya i. Kat u poi heitae, chah dat chah 
sympat, chah bok, chah kynjat pathan i, dei 
wa pynbad wa tooh i. Heitae, che yong 
bru i, wa mahajon ka Harib nei wa kit 
tooh ko na ka tyngka sorkar tae. A! Num 
dei bor U Tre Kirot na worn yoh u yoo, 
tae, i leh da chruifl da man mgaw lut hi i. 
Kamtae, Syiem kynrad, i wymhun wymsuk 
de i la man kat wa man lam rai pynyap 
phi oo. Tae, la pynslem phi Syiem, womyohsa 1 
wow him ya ka aifi ha kti i. 

Syiem Kat nang slem nang yoh ya ki mudui wapher 

wapher kiwa pynpar snieh. Tae dang em hi 
kiwi tawan kiwa kwah u khana chooh 
chooh yei chem i yong ki. Tae, la em na ka 
Hang ki Montri korbarri nae ki chipai ki 
swar leh hoi hi u khana ki. 


Montri Pa Syiem wa emwarom, womyohsa o khlem 

yierlwow khana chaphang ka Iyer wabeh 
cheini cheitai wur wur wer wer, kawa ong, 
waka khet Syiem ka yong phi katni da 
chong kynrong ko, neibhah, da em kiwa 
pyntuchoi yowni yowtai wow pynkyllooh 
ka, yoh ki u chong da kiwan, yoh ki synchar 
mon u leh noh katwa ngait ki. Tae, kat hei 
chem wa hei pyrkhat i yong nga, tae ym em 
ki wow nood wow pynkhih kat ya ka khet 
mi Syiem lait na u Harib. Tae, chwa wow 
deri por, datoh uei ka RAI myntu myntu 
hi wot kammon u leh. 


Chipairangbah.... Iwa ong u Montri toh i wa em, neibhah da 
wan leh cha ki ckhoor i na ki lad lum 
khubor rieh, wa da boon kiwa kynnoh kynta 
wa u Syiem worn em de u pyrkhat u 
neibhah i Roii san ka Hima Sima yong oo, 
neibhah i tae daw, ki kynnoh ki, wa da 
sdangmihki kamsih kam roi, damih ki 
khonyiekhai hei imhei man, hei lai hei 
wan kiwa pynma pynmynsoo ya ka imlang 
sahlang. 

Syiem Kat nang ap nang sniaw yei chem i yong 

phi, kobdifl i mynsien o; Kat nang pyrkhat 
yeitae, nangjoor i sfiiawifi wymyie de u chah 
wa ini pa ini jia u hap i. Bi! Kat ya nga u 
syiem leh, chisien kamtu wa chakae ka 
nga, kat hadooh wachah sympat chah dad 
pyn ha ki Montri ki chipaihi ki yong nga! 
Bi! arsien leh kamtu, wa neh charifl wa 
nehsyndangka ru u pynchah yakhle da 
ngaweiwow chah bom chah kura damiar 
wei doh, da at wa ki ngab; la kam wymtoh 
hi de u syiem wa pynj ah burom saromkaru 
nga. Iwa chah kynnoh o, wa nga ym emdeu 
im sngi o ya ki kam pynroi pynsan hapoh ka 
hima sima; tae kammon andeu yohpor 
wow pyrkhat yeitae, hawa liang wanang da 
tlawiar suki kam awri awra, su ki kam 
pynlumar ha ki chnong ki thaw ha ka ri ka 
muluk. Tae, ban yei wow chah pynsarom 
hakhmat ka pyrthai, ban yei wowsorsa ka 
khet ka Hima yong nga, ha nga hi wym em 
de deiwi toh u e o ka RAI wa kam ya ka ni 
ka jait symbe bru toh u hiar syndon da 
ka thma hawa lakoo ko pom. Nae! Kammon 
ya ong phi montri korbarri, ki chipai ki swar, 
ki tymmen ki san waroh ki wa em heini? 

(Ki paid waroh suki ki kiaw khlem klam; katwa ki Montri wa 

ki Chipai yakyrchan lang ki wow Syiem wow hiar daka thma) 


Montri/Chipai. . .Syiem kynrad, iwa ong phi toh i wa tne ware 
wow hiar noh da ka thma, neibhah da jan 
waroh, su kiwa da chah pynchad khne hau 
Harib. Tae, lam leh ki oo dei wa eh, ym slem 
de wow knieh uya ka khet synchar leh. 

Tymmen chnong .... Pa Syiem, wa phi ki paradoh parasnam ki 
yong nga, ki khon ki r’iot ka Hima sima, 
kamjooh ya ka khon samen, ka khon 
khliehnud wamaya ka yong me kawa i 
ftiawkor i kam ka Kchu ka Siang, kam ka 
manjait mankynja, ka khmat salan yong 
ka Khet Ksiar Khet Rupa, chikyntien 
arkyntien kwah o u yapynchiap ha ka ni 
ka Dorbar, kawa ngait o jan ka wymyoh 
dei kam kani kawaheh kawakmai, 
kawa da ya klam da ya pynioo chiboon ki 
Y ki i kiwa ya toh wei im wei yap ka ri ka 
muluk, ka Hima sima wa ka jait bru kam 
juh. Tae, pan bor o wa la e lad phi Pa 
Syiem wow yapynrap o hajrong ka RAI 
ka wow yoh i myntu. 


Syiem Nynne, da kwah o u sfiiaw na phi ki 

tymmen ki san, tae, sfiiaw o wa bein phi 
u mih u yaklam pynchiap, neibhah i 
bhai miat lang waroh liang wanang. 
Khana! Khana! I T i tae? 


Tymmen chnong Pa Syiem Kynrad! Da sfiiaw phi, da sfiiaw 

i ya iwi pa iwi iwa da jia da hap ha u 
samen u amgut, ha ki yung ki sem, ha ka 
Hima sima wa ha ka sail! Hima sima nae 
ha ka synchar khadar. Nga da booh ki 
sarin pa-sarin, da pynchong akiratappa- 
ratap kat kam ka bhah ka sla ka yong Id; 
Tae, da pynchong pynthiah/kyrdan pa 
kyrdan yeiwa da jia waroh. Tae, ha nga 
hi samen, chem o kat hadooh wow 

hiar da ka thma worn putoh u pood 
wow poi wow e ya ka RAI. Pa Syiem, 
payu para waroh, to yapyrkhat lyllu 
damiat nae, wa i 1 i yoh myntoi, wa i 1 i 
dooh myntoi i na ka thma? Nga ong o, 
wa ka thma, la jop la rem, toh ka 
wa dung kura nadien yakachongsuk 
chongsaifi, ya ka yoh ka kot na yung 
ha lait, nadooh u Syiem hadooh u 
chakri, wa uwa dooh nang dooh chooh 
chooh u, wa u kmai yuswi u nang 
heh muna u. Natloor i oor i hap womtoh 
rukom, sa ka jaet ka pra ka worn em wa 
yie u biah syrdep duchibet por. 


Net, Lam, Ni, 

Dubi, Warep. . . Pa Syiem, ham e lad ya kiwa batai stad. La e 
lad mi, kani ka Dorbar ym kut de ko 
chiyaw myntu. Pa Syiem! I da kyrchan i 
wow hiar i da ka thma. Smai, ileh, wow 
yakrehlang wa ki chipai phi, wow im wow 
yap neibhah ka ri. 

Chipai Syiem kynrad! To, e noh ka RAI, to e noh ka 

Hukum watoh u pynkhreh i. La pynslem mi 
u e ka RAI, watien i samboi du kat u elad 
yow NONGCHOON wow hiar thma u da oo 
ya i. 


Khon Syiem Pa! Da ka thma ymhoi, duhai! Pa! 


Montri Syiem wakhroo wa emwarom, ham e wa ka 

Syiar pdem wa u kihka-koh ko. Ka hi 
watoh u chong pdem, e yn man ko kam tae! 

Syiem Da ap, da sftiaw o na waroh liang; da him wichar 

o, uwi pa uwi; da chem, da pynskhem wa U Harib 
toh u Nongchoon wa chyrkhei dooh, U Brukhloo 
warben, wajrong wa kmai thylliej, wa nep ki Bniat, 
U Watooh U Walute, U Nongleh jadu myntor, 
Uwa em u Kynbat pakra, U Nongrifl snam, 
Nongpynyap bru, U Nongpynkhih Hima Sima wa 
chyrkhei, U Nongpyntiefi pynma Sorkar. Katda 
kamtae, kat kam ka Bor syiem, nga myntu, da e o 
ka RAI wakut dooh, wow hiar thma chisyndon ya 
oo. Kam ka Hukum u kreh kam hi noh ko nadooh 
katni ka sngi kat hadooh wa kut ka thma. Katda 
kamtae, waroh ki khon ki r’iot khmat chynrang 
wow yakreh lang phi wa ki Montri, ki chipai wow 
yarah phi jar jar ki khnam ki Ryntieh, U Soom, Ka 
churi, Ka Wait, Ka Stieh wow ya leh pyrchah o 
wow Nongchoon hadooh wa kut. Dei Bor Syiem hi 
i yong nga, pynbna o ileh heini, wa u won uwon u 
wayoh oo u Harib u kern wei wow rah oo pynim 
cha yung Syiem yong nga, KULAR o wow bia oo 
wa ka khon ka yong nga, wow man ko ka Mahadei 
ka yong oo. 

Dieh yalai jar ka luti. Tae, la em iwon iwon i 
tymbuifl i duna heini heitai, nga wow tip, wow pait 
wow yoo, wow pyndap pynbiang. Dieh lai dei 
mynsien dapchynrang wow im wow yap neibhah 
ka Ri. 


(Kamtae, k a Dorbar dawai. Ki tymmen ki chadae, ki kynthai 
ki khynnah da liwan ki jar jar ki yung ki sem dei khmat wa 
yoowyrai; Katwa, ki khon chynrang wa ki kurim yong ki 
da yabah la ki Khnam ki Ryntieh, ka Wait u Soom wow li 
ngflm chapoh khloo poh kjam, wow ku ya ki loom, wow hiar 

ya ki synrang, wow kab wow kynthiar ya ki um ki wah, ya ki 
liar ki chka hei wow libeh lithooh yow Harib, uwa da phet rieh 
ymtip cheiwon. Tae, ki sngi nanglai ki, ym em wa chem oo u 
Harib. Da mih i pyrkhat ha pyrdi ki chipai wa ki nongbood u 
Syiem, wa u Harib yie u, u iutwiar cha ka wi tawan ka Ri. Ini i 
suba i yong ki, da pyntlot ko ya ki kattu katni ki nongbooddien 
yow Harib. Ha kawi ka sngi wa miat bha i bniefl, U Sack dang 
step rah u ka jar wow libeh dakha. Tae, kammon rae kammon, 
heipor wa da dep pynyang jar U Saek ha kawi ka khar ha 
khapkhloo, phet u Harib i dien i dien i khmat i khmat wa iut u 
ya chem ki chipai U Syiem, heitae, mam takhooh u ha ka jar U 
Saek tae pat u khram. Tae, hei khymgiat wei tien, kat nang 
khih u nang kli ka jar oo. U Saek, du wa yoo yeini, oo mut u 
jan da toh ka dakha, chad kbai u hadooh wa sniaw uwi u 
Montri wa u Chipai Rangbah yaphet ki cheitae. Chem ki dow 
Harib watoh jar. Da khe ki oo u dat, tymchah U Saek, oo, ong 
bait u ‘ Ka Lidakha Ka Lidakha’. N eitae, ya knieh rah ki oo. 
Katwa U Saek wan ymchah u. Hadien yarah lang ki oo 
chayung syiem) 

Pvrda-25 


D a bna la haw waroh ka Hima U Syiem wada yoh kem ki 
oo U Harib. Chynrang kynthai, khynnah waheh yabeh ki 
cha yung Syiem wow li jngieh oo. Ka kurim u leh du wa bna 
ko, phet ko cha yung syiem wei yam khymgang slet slet. Em 
na pyrdi ki wa wan jngieh oo, kiwa ong paraki, “Kattu ka thma 
da kut da suk ko?.” Em ki wa ong wym pu kut ko. 


Saek Syiem! Ka Lidakha katu, ka khon mi hapoh 

jar. Syiem! Katu Ka Lidakha tohjar ko. 

Montri Saek! Suki chooh kiaw nae! Yakset pha cha 

trep dein. Suki! 

Syiem Chabas Montri! Chabas Chipai! Nen yoh phi 

oo? 

Saek Nga Syiem! Nga ... 

Chipai Pa Syiem kynrad, Ymtoh oo toh nga 

Syiem Ym sniawthooh de o; sadu ki NGA hi wa 


boon. 

To, la man kat wa man ileh tang da yoh kem 
chooh phi ya ka Harib. Siiiaw o da siah siam 
u nud o, dahun o jrut i mynsyien o. Kattu su 
linoh hi ka cha wa sep ka sngi cha wa sep u 
bnai yoh u khuid ka mynsoo mynsnam, yoh u 
lait ka tyrut ka smer napoh ka Hima sima, yoh 
u chong suk chong saifl ki khon ki r’iot. 

Kurim u Harib. . . Syiem Kynrad! Duhai ham linoh oo. 

Wyrai, pyllait tang i mynsien. Wyrai 
Syiem kynrad. 


Chipai Syiem! Yow khfiiang kjut ymtoh u psan, ya 

yoh lad u u kharoi. 

E noh ka RAI phi, wa ka khon phi u man 
ko ka bia ka yong nga. 

Syiem Chipai, Montri ham yasy’a ware, jar ka sla 

bhah daw ya yoh hi phi. 

Tae, chwa wow eo ka RAI wa 
khaddooh, chiboi dang em na pyrdi kiwa 
ya em lang hei ni, kiwa kwah u ong iwon 
iwon. La em, to yeiri, ong. 


Tymmen chnong... Nga kwah o iwi hi-eh, wow sniawbha phi 
wow elad ya u Harib wow pynsniaw u 
yeiwon iwon i sahnood sahkpoh nei Hang 
i yong oo, nei liang ka kurim u, nei 
liangi yong phi hileh,yoh ulait i silet 
tamdien man dymem deu. Wai hilehki 
paidbah u sflia w hun i. 


Syiem Itae, toh i wa toh. Tae, kammon, u klam u 

napoh jar? 


Paid O! kammon kamtae Syiem! Hawa dakhut 

klam ia oo, to e yn klam laitluid hi u 
neitu najrong tyngkong najan mi. I, katni 
yaemi, daw tiefl wan yei wow lait u? 

(Kamtae, da pyllait ia u Harib wow klam laitluid u najrong ka 
tyngkong tymbet watoh u yeifi klam) 


Harib Syiem wakliroo, Syiem wa emwarom, syiem 

wa m aya k hliehnud d ooh k i k hon k i r ’iot, k a 
hima yong phi waroh kawi. 

Nga kat tynne, yoo o su yei wadoom hiyieh u 
lyoh, su yiei langoh hi yieh ha pyrthai hawa 
yang o yei wow kieh noh ka fiianglait. Tae, 
khymgiat o, syndet syndet manda khut phi nga 
wow yeifi klam o heini, waroh itu i doom, 
waroh itu i langngoh wiar hi yieh i tip 
cheiwon! Syiem kynrad, ha nga hi wym em 
mooser wa yie u thaw yei sfiiawngooh 
wakhroo i yong nga wow yoh o ya kani ka hok 
wow klam, wow khana, wow pynche laitluid o 
ha pyrdi heini. Tae, ini hi syiem sfliaw o, 
dahun, dabiang wow e noh phi ka rai, wow 
linoh phi nga cha um nae mo, wow li tufi phi 
nga cha difi nae mo, wow li panang phi nga cha 
synrang nae mo, wow lithap phi nga chapoh 
thlu kam u bru wada chah kyimoh kynta, uwa 
da chah tim chah tla, uwa dachah tait chah 
pynrem na waroh ki Hang. E, noh ka rai, e 
syiem! 

(Khlem dem i khmat tang khajiak ileh, u Harib klam u dei wa 
peit pyrchah chow Syiem, cha ki montri, ki chipai wa cha 
ki paidbah khlem pynioo tang khajak yei diaw i sfliawsih. 
Katwa u syiem wa ki paidbah kat nang klam u i khlieh ki khih 
kai yong ki khonboo, “Ngong ngong”, tip iwa pynifi nae iwa 
pynlung). 

Syiem 


Da elad ia me wow klam katwa dang yie 
mi. Tae, lam em hi de, tae u ong ande kammon. 


Paid Ileh u dam noh mi u klam? Ham kun yei 

watoh u kha mi Harib! 


Harib Syiem! U pa ka hima! Kattu da man mi u 

Syiem u Kmai wa pura, uwa biang, u 
nongbichar wa knah chemphang. U nongri 
nonglum ya ka hima sima uwa khlan wa 
embor. U nongda u nongchare uwa chynna jngai 
chaphang ka mynried ka mankawi yong ki khon 
ki r’iot, yong ka jait ka kynja, yong ki nong- 
chong chnong wapher waroh. Ileh ong o 
kamtae, Syiem! Neibhah, yei pakla i yong me 
Syiem, yei pakla yong i, ymtip i ki lam em 
kiwa kdaw kti. Yei duna yong me Syiem, yei 
duna i yong nga, ym chynna i ki, lam em kiwa 
pynioo. Kamjooh yei eh i khoo, ymtip i ki lam 
ya takhooh. Tae, Syiem, ileh me, nga, nae kiwi 
dang chynthud i pun ha u moo, uwa da yoo 
chwa i phlet nae watoh u yeit? 

Tae, Syiem, da dep ya takhooh mi liang 
wanang nadooh iwa khian tarn hadooh iwa heh 
dooh i man i long, i jia wapher wapher hapoh 
ka hima mi. Tae, kini ki i’ ki Y da yah ki ya me 
wow tip mi u lana, da tip mi u syndong hadong, 
da tip mi u e ka bichar ka rai ha ka synchar 
ka khaddar, ha ka imlang ka sahlang, ha ka khih 
ka kamai, ka yoh ka kot, ka tip ka stad, ha ka 
sain hima kamtae ter ter. 

(Tae, kat nang klam u Harib, nang ksoh khlieh u Syiem wei 
pynkhih rdang woi w oi. Katwa na ka liang ki p aid ya suki 
kiaw lait du ki month wa ki chipai wa pynheh pyll ungkhma t 
yoo kam wow mih ki chlet cha madan) 


Harib Syiem, da sfiiawthooh o, wasu chihab, ka sngi o 

da sep ko myntu. Tae, iw yoh o u rah neini, toh 
kam wa wan o cha pyrthai lyngkthuift, kam tae, 
hi u lai o. La em lwa yie o u rah, toh i hok don 
wei bha. Neitae, 1 daw, sriiaw o man i pap worn 
kyllep de, la nga ym phla o heini hakhmat yong 
phi waroh ya waroh ki kam wada leh o. Syiem 
hakhmat mi kaw pa, hakhmat kini waroh kiwa 
ya emlang heini waroh, khuid o u pynche wa 
iwon iwon iwa leh o, ymjooh em khlem da 
yahun arliang. 

Hei por wathngan um o, da ong o yow te u 
warep neiwon wahoi u dih um o. Phah u nga na 
trep u. Tae, nga dalai. Tae, manda poi ha pchem 
trep, wiamoh i thngan um, tae, hei thaw u pan o 
da ka um, pan noh o da ka poisa. Tae, ka 
tymmen u, ym em u e ko kat dym tipmit ko nga. 
Pan bor ko now te, u tymmen ko. Tae, oo da ong 
u e, ka da e, nga dahim- Tae, iwa pakla uwa pan 
nae u wa e? Hoh-o, da mih ka hukum now 
Syiem wow kem wow kset nga nae wow pyniap. 
Tae, nga da iut, da phet, da yachem wow Dubi 
ha liar treriat, tae da pan o ya ki sula u wow sap 
o, oo wan wow sap u da ki yong nga. Neitae, 
oo, da iut u. Nga da chong hei thaw u. 
Neitae, poi u Syiem, thooh u oo u Harib, tae, 
nga tang wow lait o na oo, da ong o ya oo, wow 
lai. Ki chipai u da wan neitae, da dat da bom Id 
oo. Hawa kam tae i yong i Bieij? Sakhiat, nga 

da kit o yow kba uwi u warep cha yung o, hei 
por wa yachem o wa oo ha wahyangnong, wa li 
khana o yei wachah daifi roi ki kseh na sain u, 
tae, ong o ya oo wa ka kurim u dalai ko cheitae. 
Du kamtae, ong pathan u ya nga, sniawbha nae 
kit oo da me cha yung. Tae, nga da kit, dei 
sniawbha kam wa ong u. Tae yeitae i ya kynnoh 
wa ong ki, wa khie ki u ya takha ya mynsoo chi 
kurim ki neibhah yong nga; tae, kammon nga u 
em hok o u karbar yci yong yung yong kurim 
kiwi? Manda kamtae. I wa bieijsian? Neitae 
wan, u Net, Lam, Ni khlem tip yei dooh i weh, li 
thang huria human hi yieh ki yei yung yei sem i. 
Tae, kat wa man i ki wym embor, ki watlot, 
wadooh waduk, chah beit i u leh ki katwa ngait 
ki. Tae, ym cm hi leh na ka liang ki bru u syiem 
wa li kern li kdoh ki, lait du u paidbah wa wyrai 
wa yarap tympleh yarap pyllang tiar pyllang tar. 
Tae, yeitae iwa chah bom chah dat u Net, Lam, 
u Ni chapoh dkhar, i kammon u emkti i. Nga 
sakhiat, da khana o kamwa man hei por wa li 
kylli ki chaphang itae i mahajon syndet i. Da 
khana i, watoh now r’ngaw yung wathang ki yei 
yong i. Tae, i da kit bieij kit saeh i kat cha 
wapoi, tae, da poi i ha kadliefi Surma, tae, da 
khut ka nasib ka bok i wow mahajon neitae; tae, 
ki wan, hawa ka bhah ki toh u yoh ki dow dein 
sympat, tae ileh u li pynkit pap ki cha i. Tae, 
kammon Syiem, yie hi i u khloh ya ka bhah ka 
kupar para? Syiem! Ha katu ka miet wa chah 
kura chah bok mi hapoh yung-yakhle, khuid o u 
ong, ymtoh i pap i yong nga. Sakhiat, hei por 
wada sdang ka yakhle, heitae, poi uwi u bru, 
uwa khut nga, “Alae heini.” Tae, nga mut bait o 
watoh u wa wan yakhle kam i, neibhah, nei 
riam, neidur wa nei leh i yong oo, synnium i 

tmoh i tmain, ki sula watyrphut tyrphet, tae I 
wow tip de u i? Tae, nga da khut oo wow psut u 
chapoh yung. Da psut u, da chong u hajan o. 
Neitae, kat nang lai ka yakhle, o heitae wa 
laikhmat lyngkdang yam heitae. Tae i por 
nanglai, ka yakhle nangbang. Da poi ha u pood, 
wa nga da khuid klift wadooh, wada jem daw 
ware. Heitae, ong ki lok yakhle, kammon u 
yaleh chooh. Tae, nga kat watiefl wasorsa o 
chiboi utae u bru toh u wachoon ya nga, tae, 
wan hi-eh hei pyrkhat o, ban yei wow lehsih u 
nga cha sarok, bha i wow pynchah yakhle noh o 
heini. Kamtae, da pynchah yakhle o oo. Tae, da 
dooh. Nga da liwan. Tae, kat hei step, bna haw, 
wa chah pynchah yakhle u Harib oo u Syiem. 
Da at wa ka ngap wachah kura u. Nga dang 
heitae kroit wa khymgiat. Khadduh, kwah o u 
kyntu yow Syiem, wa hei yatoh wei yoh kem 
yoh kdoh ya nga wow e ya ka bichar ka rai 
wahok. Sniaw o kat tynne, wa kamchah u 
montri, wa kamchah u chipai wa uwi na ki toh 
wa kem wakdoh nga. Tae, nga u ong o, Syiem, u 
montri wow chipai toh ki wa em tiar thma, kiwa 
em suloi, em wait, em stieh. T ae, nu watoh ki 
wa yoh nga, tharai mi Syiem dang yoh hi o u poi 
heini khlem em i dak takha, dak mynsoo; chiboi 
da yap hi o pun na loom. 

Uwa yoh kem nga Syiem, toh u Saek. Ute 
lyngkthuifi dui doh wa ka patlun poh hi-eh. Wa 
yoh u nga leh, watoh o ha ka jar yong oo. 

Syiem! Ksoh hok ya ka hukum, ya ka kular ka 
yong me; kawa pynbna mi wa uwon uwon uwa 
yoh kem nga, uwa yie u rah nga pynim cha yung 
syiem mi, u bia u wa ka khon mi. Em nae ym 

em kam katae ka kular mi? 


Paid Em hi! Em hi! 


(U Syiem, la kymgae ymtip de u klam, wa muaid u na ki ktien 
u Harib) 


Harib Syiem! Nadooh nachwa nalap ka sngi u bnai 

hadooh katni, wa cha kiwi tawan ki sngi leh 
daw thooh hi ki, i suk! I suk tang worn chem ki. 
Thooh i ki na ki paidbah tang worn em i ha ki. 

I suk du heiwi don i thaw chong. Itae, iwa u 
Saek, u wa ong i uwa bieij waklae, sniaw thooh 
bha u ki. Ha oo, ym em spah ym em hajar, ksiar 
nae rupa, lait na i tae donhi iwa oo thooh, kbai, 
khut wei womtip mit u yeiwi tawan lait nei 
MAYA, MAYA, I MAYA 

(Smoor ka madan Syiem, sawa ka yung u waroh kawi da ki sur 
ky’i) 


mm t 

